title: Organopiiyhdisteet

text: Orgaanisia silaaneja voidaan pitää silaanin (SiH) johdannaisina, joiden rakenteessa yksi tai useampi vetyatomeista on korvautunut alkyyli- tai aryyliryhmällä. Tetrasubstituoituneet silaanit ovat hyvin stabiileja ja inerttejä, eivätkä reagoi helposti. Tämä johtuu siitä, että hiilen ja piin välinen kovalenttinen sidos on hyvin vahva. Vähemmän orgaanisilla ryhmillä substituoidut silaanit ovat taipuvaisempia hapettumaan ilman hapen vaikutuksesta. Silaanit voivat polymeroitua yhdisteiksi, joissa on piiatomien välisiä sidoksia.


title: Organopiiyhdisteet

text: Halogeenisilaanit ovat organopiiyhdisteitä, joiden yleinen rakenne voidaan esittää kaavalla RSiX, missä X on jokin halogeeni, tyypillisimmin kloori. Halogeenisilaanit hydrolysoituvat helposti silanoleiksi ja edelleen siloksaaneiksi ja näiden yhdisteiden valmistus on niiden tärkein käyttökohde.


title: Organopiiyhdisteet

text: Silanolit ovat alkoholien piianalogeja ja sisältävät funktionaalisen ryhmän RSiOH. Ne ovat suhteellisen reaktiivisia ja polymeroituvat helposti joko suoraketjuisiksi tai rengasrakenteisiksi siloksaaneisksi, joiden rakenteessa on RSiOSiR-ryhmä. Silikonit ovat polysiloksaaneja.


title: Organopiiyhdisteet

text: Kun halogeenisilaani reagoi ammoniakin tai amiinin kanssa korvautuu halogeeniryhmä aminoryhmällä, jolloin muodostuu aminosilaani. Aminosilaanit ovat tyypillisesti kiteisiä kiinteitä ainetita, jotka hydrolysoituvat veden vaikutuksesta. Usein muodostuu yksinkertaisten aminosilaanien sijasta silatsaaneja, joiden rakenne muistuttaa siloksaaneja.


title: Organopiiyhdisteet

text: Hiilen ja piin välisen kaksoissidoksia sisältäviä organopiiyhdisteitä kutsutaan sileeneiksi tai sila-alkeeneiksi. Yhdisteet hajoavat helposti ilman hapen vaikutuksesta, mutta ovat stabiileja hapettomissa olosuhteissa, erityisesti silloin, kun alkyyli- tai aryyliryhmät ovat hyvin suurikokoisia. Yhdisteet, jotka sisältävät syhmän RSi=SiR, ovat nimeltään disileenejä. Ne ovat väriltään keltaisia tai oransseja ja stabiileja korkeissakin lämpötiloissa, kunhan alkyyliryhmä on riittävän steerisesti estynyt. Tunnetaan myös eräitä heterosyklisiä organopiiyhdisteitä kuten silabentseeni.


title: Jonathan Rodríguez

text: Jonathan Javier Rodríguez Portillo (6. heinäkuuta 1993, Florida) uruguaylainen jalkapalloilija. Hän edustaa lissabonilaista SL Benficaa, jossa on lainalla montevideolaisesta Peñarolista. Ammattilaisuransa Rodrígues aloitti 2013 Peñarolissa. Tammikuussa 2015 hän siirtyi lainalle Benficaan. Hän pelasi sitä ennen Peñarolissa 38 ottelua tehden niissä 15 maalia. Benficassa hän on pelannut suurimmaksi osaksi sen B-joukkueessa. Ensimmäisen ottelunsa Benfican pääjoukkueessa Rodríguez pelasi 11. huhtikuuta 2015 Académicaa vastaan.


title: Jonathan Rodríguez

text: Rodríguez on pelannut Uruguayn maajoukkueessa seitsemän ottelua tehden yhden maalin. Ensimmäisen ottelunsa Rodríguez pelasi 10. lokakuuta 2014 ystävyysottelussa Saudi-Arabiaa vastaan. Ensimmäisen maalinsa hän teki Omania vastaan ystävyysottelussa 13. lokakuuta 2014. Rodríguez edusti Uruguayta myös vuoden 2015 Copa Américassa pelaten turnauksessa yhdessä ottelussa.


title: Becky Sauerbrunn

text: Becky Sauerbrunn (s. 6. kesäkuuta 1985) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 149 maaottelua tammikuusta 2008 alkaen.


title: Becky Sauerbrunn

text: Sauerbrunn voitti olympiakultaa 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän pelasi vain välieräottelussa Ranskaa vastaan, ja olympiakisoissa 2012 hän pääsi vaihtopelaajan roolissa kentälle vain kolmessa ottelussa. Vuoden 2015 MM-kisoissa Sauerbrunn pelasi täyden ajan kaikissa Yhdysvaltain otteluissa.


title: Becky Sauerbrunn

text: Vuonna 2004 Sauerbrunn saavutti alle 19-vuotiaiden MM-kisoissa pronssia.


title: Becky Sauerbrunn

text: Kotimaassaan Sauerbrunn edustaa Utah Royalsia, jonne hän siirtyi FC Kansas Citystä.


title: The Crying Game

text: The Crying Game on brittiläinen psykologinen jännityselokuva vuodelta 1992. Sen on käsikirjoittanut ja ohjannut Neil Jordan. Pohjois-Irlannin levottomuuksiin sijoittuvan elokuvan teemoja ovat seksuaalisuus, sukupuoli, rotuidentiteetti ja kansallisuus.


title: The Crying Game

text: Irlannin tasavaltalaisarmeijan sotilas Fergus (Stephen Rea) käsketään vartioimaan vangiksi otettua mustaihoista brittisotilasta Jodya (Forest Whitaker). Heidän välisten keskustelujen kautta Fergus ystävystyy vangin kanssa. Jody pyytää Fergusilta, että jos hänet tapetaan, Fergus menisi Lontooseen ja etsisi käsiinsä hänen tyttöystävänsä Dilin (Jaye Davidson). Fergus saakin käskyn teloittaa Jody, mutta samaan aikaan brittiarmeijan joukot tekevät rynnäkön IRA:n tukikohtaan, ja Jody kuolee omien joukkojensa ajoneuvon yliajamana.


title: The Crying Game

text: Fergus luulee IRA-tovereidensa kuolleen brittirynnäkössä ja pakenee kiinnijoutumisen pelossa Lontooseen, jossa hän ottaa työpaikan nimellä Jimmy. Hän pitää lupauksensa ja löytää Jodyn ystävän Dilin työskentelemässä eräässä kampaamossa. Fergus ihastuu ja alkaa tapailla Diliä, muttei kerro IRA-taustastaan eikä osuudestaan Jodyn kuolemaan. Myös Dilistä paljastuu yllättävä asia, joka ei kuitenkaan saa Fergusia jättämään tätä. Fergusin kuolleeksi luulema IRA-toveri Jude (Miranda Richardson) ilmestyy yllättäen Lontooseen tehtävänään tappaa Fergus, ja myös Dilin henki on uhattuna.


title: The Crying Game

text: Elokuvan tunnuslaulun ”The Crying Game” esittää Boy George. Geoff Stephensin sävellyksen levytti alun perin Dave Berry vuonna 1964, ja myös tätä versiota kuullaan elokuvassa.


title: The Crying Game

text: Neil Jordan voitti elokuvastaan parhaan alkuperäiskäsikirjoituksen Oscarin. Vuoden 1993 Oscar-gaalassa "The Crying Game" tuotti Oscar-ehdokkuudet myös parhaan elokuvan, miespääosan (Rea), miessivuosan (Davidson), ohjaajan (Jordan) ja leikkauksen (Kant Pan) sarjoissa. Bafta palkitsi elokuvan vuoden parhaana ja se sai lisäksi kuusi muuta ehdokkuutta. Kymmenine muine ehdokkuuksineen ja palkintoineen "The Crying Game" oli vuoden 1992 palkituimpia elokuvia maailmassa. Se oli myös vuoden 1993 toiseksi tuottoisin eurooppalainen elokuva maailmassa ranskalaiskomedian "Vierailijat" jälkeen


title: The Crying Game

text: Vuonna 1999 British Film Instituten kyselyssä "The Crying Game" äänestettiin kaikkien aikojen 26. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista."The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Hepacon

text: Hepacon Oy on talotekniikan alalla toimiva suunnittelu- ja konsultointiyritys. Yrityksen kuusi perustajaosakasta perustivat osakeyhtiön vuonna 1978 Helsingissä ja omistus on edelleen työntekijöiden hallussa. Toimipiste sijaitsee nykyään Helsingissä Malmilla.


title: Hepacon

text: Yritys on Suunnittelu- ja konsultointiyritykset SKOL ry:n jäsen, ja SKOL-luokituksen mukaiset päätoimialat ovat LVI-, sähkö-, tele- ja turvatekniikka sekä rakennusautomaatio.


title: Hepacon

text: Kylmätekniikan suunnittelukohteina on ollut useita elintarviketeollisuuden kylmälaitoksia. Yritys tekee myös ATEX-tilojen räjähdyssuojausasiakirjoja, joita vaaditaan lakisääteisesti syttymis- ja räjähtämisvaarallisiin tiloihin, kuten kemikaalivarastoihin ja leipomoihin sekä laatii energiaselvityksiä ja –todistuksia.


title: Hepacon

text: Yrityksen toimintaa ohjaa RALA-sertifioitu laatujärjestelmä, joka on alun perin otettu käyttöön vuonna 1997 RAKLI-SKOL-ATL –sertifioituna. Yritys on mukana tilaajavastuu.fi-palvelussa.


title: Hepacon

text: Toimitusjohtajana on toiminut diplomi-insinööri Otto Jokinen vuodesta 2016 lähtien. Vuoden 2016 alussa työntekijöitä oli noin 50 ja liikevaihto vuodelle 2015 4 miljoonaa euroa.


title: Lens (kappale)

text: Lens on kanadalaisen laulaja-lauluntekijä Alanis Morissetten kappale, joka julkaistiin toisena singlenä hänen kahdeksannelta studioalbumilta, "Havoc and Bright Lights". Kappaleen ovat tehneet Alanis Morissette ja Guy Sigsworth ja sen ovat tuottaneet Sigsworth ja Joe Chiccarelli.


title: Lens (kappale)

text: Kappaleen musiikkivideo julkaistiin 13. toukokuuta 2013, lähes vuosi singlen julkaisun jälkeen. Musiikkivideon ohjasi Victor Indrizzo. Video on yhdistelmä kohtauksista, joissa Alanis on Israelissa backstagella edellisellä kiertueellaan.


title: Carli Lloyd

text: Carli Lloyd (s. 16. heinäkuuta 1982) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 265 maaottelua heinäkuusta 2005 alkaen ja tehnyt niissä 105 maalia.


title: Carli Lloyd

text: Lloyd voitti olympiakultaa vuosina 2008 ja 2012 sekä MM-kultaa 2015, MM-hopeaa 2011 ja MM-pronssia 2007. Vuoden 2008 olympiakisoista lähtien hän on kuulunut pelaavaan vakiokokoonpanoon. Hänet palkittiin Kultaisella pallolla vuoden 2015 MM-kisojen parhaana pelaajana


title: Carli Lloyd

text: Lloyd on tehnyt olympiakisoissa kuusi maalia, muun muassa Yhdysvaltain kaikki maalit vuosien 2008 ja 2012 olympiafinaaleissa. MM-kisoissa hän on tehnyt seitsemän maalia, joista kuusi vuoden 2015 kisoissa. Vuoden 2008 olympiakisoissa Lloyd teki maalin alkulohkossa Japania vastaan sekä loppuottelussa Brasiliaa vastaan. Vuoden 2012 olympiakisoissa hän teki maalin alkulohkossa sekä Ranskaa että Kolumbiaa vastaan ja kaksi maalia loppuottelussa Japania vastaan. Vuoden 2011 MM-kisoissa Lloyd onnistui maalinteossa alkulohko-ottelussa Kolumbiaa vastaan. Vuonna 2015 hän teki maalin neljännesvälierässä Kolumbiaa vastaan rangaistuspotkusta, puolivälierässä Kiinaa vastaan sekä välierässä Saksaa vastaan jälleen rangaistuspotkusta. Loppuottelussa hän teki kolme maalia ottelun 16 ensimmäisen minuutin aikana ja nousi kisojen parhaaksi maalintekijäksi yhdessä Saksan Célia Šašićin kanssa.


title: Carli Lloyd

text: Kotimaassaan Lloyd edustaa Sky Blue FC:tä, jonne hän siirtyi Houston Dashista tammikuussa 2018. Kevään 2017 hän pelasi lainasopimuksella Englannissa FA:n naisten superliigassa edustaen Manchester Cityä.


title: Ali Krieger

text: Alexandra "Ali" Blaire Krieger (s. 28. heinäkuuta 1984) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 73 maaottelua tammikuusta 2008 alkaen ja tehnyt niissä yhden maalin.


title: Ali Krieger

text: Krieger voitti MM-kultaa 2015 ja saavutti MM-hopeaa 2011. Hän pelasi näissä kaksissa MM-kisoissa alusta loppuun kaikki Yhdysvaltain ottelut lukuun ottamatta vuoden 2015 neljännesvälierän viimeisiä minuutteja.


title: Ali Krieger

text: Kotimaassaan Krieger edustaa Washington Spiritiä. Saksassa hän on pelannut 1. FFC Frankfurtin joukkueessa.


title: Darien (Connecticut)

text: Darien (lausutaan [dɛəriˈæn], kuten ”Dairy Ann”) on New Yorkin vauras, pientalovaltainen esikaupunki Connecticutin osavaltion Fairfieldin piirikunnassa Stamfordin ja Norwalkin kaupunkien välissä. Darienissa asuu noin 20 000 asukasta, 94 prosenttia valkoihoisia, ja CNN Moneyn tilastojen mukaan sen asukkaat ovat Yhdysvaltojen kaupungeista parhaiten ansaitsevien joukossa.


title: Darien (Connecticut)

text: Vuonna 2014 Movoto-kiinteistönvälitysyhtiö valitsi Darienin Connecticutin osavaltion seitsemänneksi parhaaksi asuinalueeksi.


title: Darien (Connecticut)

text: New Canaanissa on kaksi Metro-North-rautatielinjan asemaa, "Darien" ja "Noroton Heights". Lisäksi naapurikaupunki New Canaanissa sijaitseva "Talmadge Hillin" asema on heti pohjoisrajan takana. Junamatka New Yorkin Grand Central Terminaliin kestää noin tunnin. Autolla kaupunkiin pääsee Merritt Parkwaytä pitkin.


title: Darien (Connecticut)

text: Darienista on kotoisin muun muassa käsikirjoittaja-nåyttelijä Chloë Sevigny.


title: Receive

text: Receive on kanadalaisen laulaja-lauluntekijä Alanis Morissetten kappale, joka julkaistiin kolmantena singlenä hänen kahdeksannelta studioalbumilta, "Havoc and Bright Lights". Kappaleen ovat tehneet Alanis Morissette ja Guy Sigsworth ja sen on tuottanut Joe Chiccarelli.


title: Receive

text: Kappale lähetettiin radiosoittoon Italiassa 12. lokakuuta 2012 ja maailmanlaajuisesti 3. joulukuuta 2012.


title: Receive

text: Kappaleen virallinen musiikkivideo ensiesiintyi 21. joulukuuta 2012 YouTubessa.


title: Lauren Holiday

text: Lauren Holiday (o.s. Cheney, s. 30. syyskuuta 1987) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 130 maaottelua tammikuusta 2007 alkaen ja tehnyt niissä 24 maalia.


title: Lauren Holiday

text: Holiday voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän teki kaksi maalia, ensimmäisen alkulohko-ottelussa Pohjois-Koreaa vastaan ja toisen välierässä Ranskaa vastaan. Vuoden 2015 MM-kisojen loppuottelussa Japania vastaan Holiday teki Yhdysvaltain 3–0-johtomaalin. Vuoden 2008 olympiakisoissa hän oli enimmäkseen vielä vaihtopelaajan roolissa mutta on sen jälkeen ollut lähes poikkeuksetta avauskokoonpanossa.


title: Lauren Holiday

text: Vuonna 2006 Holiday pelasi alle 20-vuotiaiden MM-kisoissa, joissa Yhdysvallat sijoittui neljänneksi.


title: Lauren Holiday

text: Kotimaassaan Holiday edustaa FC Kansas Cityä.


title: Lauren Holiday

text: Holiday on naimisissa koripalloilija Jrue Holidayn kanssa. Holiday on kristitty. Hänen äitinsä vanhemmat olivat lähtöisin Suomesta Kyyjärveltä.


title: Thor: Ragnarök

text: Thor: Ragnarök () on vuonna 2017 ensi-iltansa saanut yhdysvaltalainen supersankarielokuva, joka perustuu Marvel Comicsin Thor-sarjakuvahahmoon. Se on jatko-osa elokuville "Thor" (2011) ja "" (2013) sekä Marvel Cinematic Universen (MCU) seitsemästoista elokuva. Elokuvan on ohjannut Taika Waititi ja käsikirjoittaneet Eric Pearson, Craig Kyle ja Christopher Yost. Pääosissa ovat Chris Hemsworth, Tom Hiddleston, Cate Blanchett, Idris Elba, Jeff Goldblum, Tessa Thompson, Karl Urban, Mark Ruffalo ja Anthony Hopkins. Elokuvassa Thor pyrkii pakenemaan Sakaar-planeetalta päästäkseen takaisin Asgardiin ja pelastaakseen sen Helalta sekä lähestyvältä Ragnarökiltä.


title: Thor: Ragnarök

text: Kolmas "Thor"-elokuva vahvistettiin tammikuussa 2014, kun taas lokakuussa 2014 paljastettiin elokuvan nimi sekä Hemsworthin ja Hiddlestonin paluut rooleihinsa. Waititi liittyi ohjaajaksi lokakuussa 2015, "The Dark Worldin" ohjanneen Alan Taylorin kieltäydyttyä palaamasta. Lisäksi Ruffalo liittyi näyttelijäkaartiin tuoden Hulkin osaksi elokuvan tarinaa, jolloin elokuvaan sovitettiin myös aineksia sarjakuvatarinasta "Planet Hulk" (2006). Elokuvan loput päänäyttelijät paljastettiin toukokuussa 2016 ja samalla Pearsonin paljastettiin olevan mukana projektissa. Kuvaukset alkoivat heinäkuussa 2016 ja päättyivät lokakuussa 2016. Kuvauspaikkoina olivat Queensland ja Sydney, minkä lisäksi Oxenfordissa sijaitseva Village Roadshow Studios oli yksityisesti elokuvan tuotantoryhmän käytössä.


title: Thor: Ragnarök

text: "Thor: Ragnarök" sai maailmanensi-iltansa Los Angelesissa 10. lokakuuta. Elokuvateattereihin se ilmestyi Yhdysvalloissa ja Suomessa 3. marraskuuta 2017. Elokuva sai erittäin positiivisen vastaanoton ja sitä on sanottu "Thor"-trilogian parhaaksi elokuvaksi, kriitikoiden ylistäessä sen ohjausta, näyttelijöiden suoritusta, musiikkia ja huumoria.


title: Thor: Ragnarök

text: Kaksi vuotta Sokovian taistelun jälkeen, Thor on epätoivoisesti etsinyt tietoa Ikuisuuskivistä ja on nyt Muspelheimissa tulidemoni Surturin vankina. Surtur paljastaa, ettei Odin ole Asgardissa, ja ennustaa Asgardin tuhoutuvan Ragnarökissä, kunhan hänen kruununsa yhdistyy Asgardissa pidetyn Ikuisen liekin kanssa. Mutta Thor kukistaa Surturin ja vie hänen kruununsa, uskoen estäneensä Ragnarökin.


title: Thor: Ragnarök

text: Thor palaa Asgardiin, missä hänen adoptioveljensä Loki oli esiintynyt Odinina. Paljastettuaan Lokin, Thor pakottaa hänet mukaansa Maahan etsimään Odinin ja Stephen Strangen opastamana he löytävät tämän Norjasta. Odin kertoo tekevänsä kuolemaa ja että hänen kuolemansa vapauttaisi hänen esikoistyttärensä, Helan, vankilastaan. Hela oli aikoinaan johtanut Asgardin armeijan valtaamaan yhdeksän maailmaa nykyiseen mahtiinsa, mutta oli käynyt liian vallanhimoiseksi, minkä vuoksi hänet vangittiin ja jätettiin kirjoittamatta historiaan. Odinin kuoltua Hela ilmestyy Norjaan ja tuhoaa Thorin vasaran Mjolnirin. Thor ja Loki yrittävät paeta Bifröstin kautta, mutta Hela seuraa heitä ja heittää heidät avaruuteen. Hela saapuu Asgardiin, missä hän tappaa Soturikolmikon jäsenet (Volstaggin, Fandralin ja Hogunin) sekä koko asgardilaisten armeijan, ja herättää henkiin lemmikkisutensa Fenrisin sekä epäkuolleina muinaiset soturinsa. Hän myös nimittää Bifröstin uuden vartijan, Skurgen, ”pyövelikseen” ja aikoo käyttää Bifröstiä Asgardin laajentamiseen, mutta Heimdall varastaa Bifröstin hallintaan tarvittavan miekan ja opastaa selviytyneet asgardilaiset piilopaikkaansa.


title: Thor: Ragnarök

text: Thor päätyy madonreikien ympäröimälle jäteplaneetalle nimeltä Sakaar. Nimeä Scrapper 142 käyttävä palkkasoturi vangitsee hänet ja toimittaa planeetan hallitsijalle Suurmestarille, jonka suosion Loki on onnistunut saavuttamaan. Thor tunnistaa 142:n yhdeksi Valkyyria-sotureista, joista toiset olivat kuolleet kauan sitten yrittäessään estää Helaa pakenemasta. Thor pakotetaan gladiaattoriksi Suurmestarin järjestämään Mestareiden otteluun ja hänen vastustajansa paljastuu hänen vanhaksi ystäväkseen Hulkiksi. Thor onnistuu kutsumaan osan ukkosvoimistaan ja melkein voittaa Hulkin ennen kuin Suurmestari sabotoi ottelua varmistaakseen Hulkin voiton. Ottelun jälkeen Thor yrittää pyytää sekä Hulkia että 142:ta auttamaan Asgardin pelastamisessa, mutta kumpikaan ei suostu. Hän pakenee myöhemmin palatsista ja löytää quinjet-suihkukoneen, jolla Hulk alun perin saapui Sakaariin. Hulk seuraa Thoria, joka aktivoi vahingossa Natasha Romanoffin nauhoittaman viestin, joka saa Hulkin palautumaan Bruce Banneriksi ensimmäistä kertaa Sokovian taistelun jälkeen.


title: Thor: Ragnarök

text: Suurmestari lähettää 142:n ja Lokin vangitsemaan Thorin ja Bannerin, mutta kaksikko riitaantuu ja Loki näyttää 142:lle näyn, joka muistuttaa tätä toisten Valkyyria-sotureiden kuolemasta. 142 päättää auttaa Thoria ja Loki paljastaa Suurmestarin turvajärjestelmän koodit, joilla he voivat varastaa yhden avaruusaluksista. He myös vapauttavat toiset gladiaattorit, jotka Korgin ja Miekin johdolla ryhtyvät kapinaan Suurmestaria vastaan. Loki yrittää jälleen pettää Thorin Suurmestarin lupaaman palkkion toivossa, mutta Thor aavistaa tämän ja jättää Lokin Sakaariin, missä Korg ja gladiaattorit löytävät hänet. Thor, Banner ja 142 pakenevat madonreiän läpi Asgardiin, missä Helan joukot ovat hyökänneet Heimdallin ja selviytyneiden asgardilaisten kimppuun. Banner muuttuu jälleen Hulkiksi taistellakseen Fenristä vastaan samalla kun Thor ja 142 taistelevat epäkuolleita sotureita vastaan. Loki ja gladiaattorit saapuvat myöhemmin heidän avukseen ja evakuoivat asgardilaiset avaruusalukseensa. Thor käy kaksintaisteluun Helaa vastaan, mutta menettää toisen silmänsä ja näkee näyn Odinista. Näyn jälkeen Thor saa ukkosvoimat jälleen hallintaansa ja ymmärtää Ragnarökin olevan ainut keino Helan pysäyttämiseksi. Thorin ja 142:n pitäessä Helan kiireisenä, Loki heittää Surturin kruunun Ikuiseen liekkiin ja tekojaan katuva Skurge uhraa itsensä varmistaakseen avaruusaluksen pääsyn pois Asgardista. Tämän jälkeen henkiin herännyt Surtur tuhoaa Asgardin ja kukistaa Helan.


title: Thor: Ragnarök

text: Thor kruunataan asgardilaisten uudeksi kuninkaaksi ja hän päättää viedä väkensä Maahan. Lopputekstien välissä näytetyssä kohtauksessa aluksen luokse ilmestyy paljon suurempi avaruusalus. Lopputekstien jälkeen näytetyssä kohtauksessa Suurmestari yrittää lepyttää entisiä orjiaan julistamalla kapinan ”tasapeliksi”.


title: Thor: Ragnarök

text: Sam Neill, Luke Hemsworth ja Matt Damon tekevät elokuvassa cameoesiintymiset asgardilaisina näyttelijöinä, jotka esittävät "The Dark Worldin" tapahtumia kuvaavassa näytelmässään "Lokin tragediassa" Odinia, Thoria ja Lokia.


title: Thor: Ragnarök

text: "Thor: The Dark Worldin" mainoskampanjan aikana lokakuussa 2013 Chris Hemsworth ilmoitti sopimukseensa kuuluvan vielä yksi "Thor"-elokuva sekä kaksi "Avengers"-elokuvaa, mutta hän jatkaisi mielellään roolissaan, jos yleisö niin haluaisi. Lisäksi tuottaja Kevin Feige totesi joidenkin aineksien "The Dark Worldin" lopussa viittaavan mahdolliseen kolmanteen elokuvaan sanomalla: ”Meillä on ehdottomasti tarina, jonka haluisimme kertoa.” Tammikuussa 2014 Marvel ilmoitti Craig Kylen ja Christopher Yostin tekevän kolmannen elokuvan käsikirjoituksen Kevin Feigen jatkaessa yhä tuottajana. Heinäkuussa 2014 Feige ilmoitti tarinan olevan hahmottelun alla. Lokakuussa 2014, puhuessaan "ista", Hemsworth kertoi, että hänen seuraava elokuvansa ”ei ole "Thor 3"—joka tulee ensi vuonna”.


title: Thor: Ragnarök

text:
28. lokakuuta 2014 Feige julkisti elokuvan nimeksi "Thor: Ragnarök", ilmoitti sen ensi-illaksi 28. heinäkuuta 2017 ja vahvisti Hemsworthin ja Tom Hiddlestonin paluut Thorin ja Lokin rooleihin. Feige kuvaili sitä ”hyvin tärkeäksi elokuvaksi kolmannessa vaiheessa” ja ilmoitti se sijoittuvan "Age of Ultronin" tapahtumien jälkeiseen aikaan. Hän myös vahvisti, että elokuvan asiasisältönä sana Ragnarök tarkoittaa ”kaiken loppua”. Myöhemmin hän lisäsi, että ”En usko ihmisten lukevan yksin elokuvan nimestä, että millainen siitä tulee.” Helmikuussa 2015 Marvel siirsi elokuvan julkaisua ja ilmoitti uudeksi suunnitelluksi ensi-illaksi 3. marraskuuta 2017. Huhtikuussa 2015 Feige sanoi elokuvan käsikirjoituksen olevan työn alla, ja että Marvel odotti alustavan luonnoksen olevan pian valmis. Kesäkuussa 2015 Feige ilmoitti, että ohjaaja, uusi käsikirjoittaja ja elokuvan roolitukset paljastettaisiin ”kesän lopulla” ja että kuvaukset alkaisivat kesäkuussa 2016. Saman kuukauden aikana "The Dark Worldin" ohjannut Alan Taylor vahvisti, ettei palaisi ohjaajaksi, sillä hän oli hyvin pettynyt edellisen elokuvan jälkituotantoon. San Diegon Comic-Conissa 2015 Jaimie Alexander kertoi uusivansa Sifin roolin, sanoen tämän olevan ”hyvin merkittävä osa” elokuvaa.
Lokakuussa 2015 Taika Waititi osallistui neuvotteluihin "Thor: Ragnarökin" ohjaamisesta. Muita harkittuja ohjaajia olivat Ruben Fleischer, Rob Letterman ja Rawson Marshall Thurber. Mahdolliset ohjaajat esittelivät Marvelille ”kymmenen ideaa, jotka meillä oli elokuvalle”, pyytäen heitä palaamaan mukanaan selkeämpi kuva siitä millainen elokuvan tulee olla. Waititi loi ”kelan sävylle ja jotain vitsikästä tavaraa” käyttäen muiden elokuvien klippejä, mukaan lukien elokuvasta "Säpinää Chinatownissa", jotain mitä Marvel rohkaisee olemaan tekemättä, koska se ”voi joskus olla hirveää”. Marveli kuitenkin piti Waititin kelaa ”hämmästyttävänä”. Waititi kommentoi päätöstään pyrkiä elokuvan ohjaajaksi, vaikka vuonna 2012 hän oli väittänyt ettei ollut kiinnostunut ”isoista pääfilmeistä, joissa projektin taide uhrattiin voiton saamiseksi”, sanomalla tuntevansa itsensä ”kuin vieraaksi Marvelin universumissa, mutta luovalla vapaudella tehdä mitä haluan.” Saman kuukauden aikana aiemmissa MCU-elokuvissa näytellyt Mark Ruffalo viimeisteli sopimuksensa Bruce Bannerin / Hulkin roolin uusimisesta, ja useat uutislähteet vahvistivat Waititin ohjaavan elokuvan. Australian ulkoministeri Julie Bishop ilmoitti kuvausten sijoittuvan Australiassa. Elokuva kuvattaisiin kokonaisuudessaan Queenslandissa, mukaan lukien Village Roadshow Studiosissa Oxenfordissa, Gold Coastissa. Queenslandin pääministerin Annastacia Palaszczukin mukaan tuotantoon käytettiin 100 miljoonaa Australian dollaria ja se työllisti 750 Queenslandin asukasta. Joitakin päiviä myöhemmin Ruffalo vahvisti esiintymisensä elokuvassa.


title: Thor: Ragnarök

text: Tuottaja Brad Winderbaum huomautti, että ajatus Hulkin lisäämisestä elokuvaan tuli jo alkuvaiheessa, tuotantoryhmän ”nähdessä "Planet Hulkin" inspiraatioona, ei Hulkin sovittamiseksi elokuvasarjaan, vaan idealle gladiaattoritaisteluiden planeetasta, jossa Thor on tukalassa tilanteessa. ["Planet Hulk" -tarina] oli meille erittäin hyvä idea. Jossain varhaisissa keskusteluissa, kun katsoimme sen menevän niin, se ei ollut itsestäänselvyys. Se alkoi kuin ‘Voisimmeko laittaa Hulkin sinne myös?’ Pian sen jälkeen se kipinä syttyi, [Hulk] oli sidottu juoneen.” Hulk nähtiin viimeksi "Age of Ultronin" lopussa postumassa Sokoviasta quinjetillä ja alkuperäisenä suunnitelmana oli, että se havaittaisiin Saturnuksen lähellä. Feigen mukaan tarkoitus oli pitää sijainti lähellä Maata ja jättää Hulkin kohtalo epäselväksi hälventämään huhuja "Planet Hulkiin" perustuvasta elokuvasta, mikä Marvel Studiosilla ei tällä hetkellä ollut suunnitteilla. Aloittaessaan "Ragnarökin" toteuttamista, Feige ilmaisi halunsa ”tehdä jotain Thorista poikkeavaa”, ja että keskustelut keskittyivät Lokia koskevan suhteen jatkamiseen sekä ideoihin Helan, Valkyyrian, Balderin ja Beta-Billin esiintymisestä, ”mutta olimme kuin, 'Tarvitsemme jotain isoa.'” Tämä muuttui keskusteluksi Thorin menemisestä avaruuteen ja sen vitsailevaa kutsumista "Planet Thoriksi", mikä johti Hulkin lisäämiseen elokuvaan ja paljastamaan, että hän oli mennyt "Age of Ultronin" lopussa avaruuteen.


title: Thor: Ragnarök

text: Marraskuussa 2015 Hemsworth ilmoitti haluavansa elokuvalle aiempia "Thor"-elokuvia valoisamman sävyn, kuten "Guardians of the Galaxylla". Hemsworth sanoi: ”Tunnen, että meillä on ollut vähemmän naiiviutta, hupia, tai muuria kuin ensimmäisessä ["Thorissa"] saattoi olla. Toivon, että meillä oli sitä enemmän toisessa [elokuvassa] … Olemme tehneet ruhtinaallista työtä. Olemme tehneet Shakespearea, ja näyttäneet sen. Luulen, että aika sanoa 'Selvä. Kokeillaan jotain erilaista.'” Kuukauden lopulla Stellan Skarsgård, joka näytteli Erik Selvigiä aiemmissa "Thor"-elokuvissa, ilmoitti, että hänen pitäisi sopimuksensa mukaan esiintyä elokuvassa, mikäli Marvel niin haluaisi, vaikka hän oli epävarma siitä olisiko mukana. Helmikuussa 2016 hän vahvisti, ettei esiinny "Thor: Ragnarökissa".


title: Thor: Ragnarök

text: Joulukuussa 2015 Stephany Folsom palkattiin työskentelemään käsikirjoituksen parissa, ja Cate Blanchett osallistui viimeisiin neuvotteluihin näyttelijäkaartiin liittymisestä, Hemsworthin sanoessa, että estääkseen hahmoa tai elokuvaa olemasta liian ”ennalta-arvattavia”, heillä oli ”ehdottomasti tavoite tehdä jotain odottamatonta... ja kunnolla sekoittaa se... Luulen, että haluamme saada enemmän seikkailun ja hauskanpidon tunnetta" elokuvaan. Feige paljasti "Thor: Ragnarökin" sijoittuvan "pääosin kosmokseen, ja vain hyvin pienessä määrin Maahan", mikä tekisi siitä erilaisen kuin aiemmat "Thor"-elokuvat. Hän lisäsi myös, että ”Maahan sijoittuu vain muutama kohtaus. 80 tai 90 prosenttia sijoittuu kosmokseen. Yhdeksän maailman ulkopuolella on useita sävyltään ja maantieteeltään erilaisia planeettoja, joissa vierailemme” elokuvan aikana.


title: Thor: Ragnarök

text: Tammikuussa 2016, elokuvan esituotannon alussa, Ruffalo kuvaili elokuvaa ”road movieksi” ja kertoi lisäkuvausten tulevan sijoittumaan Sydneyyn. Waititi sanoi itse muokanneensa käsikirjoitusta ”hiukan”, pääasiassa lisäämällä siihen huumoria. Seuraavan kuukauden aikana Blanchettin vahvistettiin näyttelevän Helaa. Maaliskuun alussa Alexander sanoi, ettei ole enää varma esiintyykö elokuvassa vai ei käsikirjoitukseen tehtyjen muutosten tai televisiosarjan "Blindspot" aikataulun johdosta. Marvel ei paljastanut mitään Alexanderin osallisuudesta ja "The Hollywood Reporterin" mukaan hän ei ole mukana elokuvassa "Blindspotin" kuvausaikataulujen vuoksi. Alexander kuitenkin kommentoi asiaa Twitterissä julkaisulla ”Don't worry ;) ...”. Alexander ei kuitenkaan lopulta esiintynyt elokuvassa.


title: Thor: Ragnarök

text: Huhtikuussa Tessa Thompson liittyi näyttelijäkaartiin Thorin uutena rakastajattarena, sillä edellisissä elokuvissa Jane Fosteria näytellyt Natalie Portman ei palaa kyseiseen elokuvaan. Myöhemmin Feige vahvisti Fosterin ja Thorin eronneen ennen elokuvan tapahtumia. Toukokuussa Marvel vahvisti Blanchettin ja Thompsonin roolivalinnat, paljastaen Thompsonin näyttelevän Valkyyriaa ja että Jeff Goldblum näyttelee Suurmestaria ja Karl Urban Skurgea. Lisäksi Idris Elban ja Anthony Hopkinsin vahvistettiin palaavan Heimdallin ja Odinin rooleihin. Kesäkuun alussa Palaszczuk ja Marvel Studiosin edustaja David Grant paljastivat kuvasten alkavan 4. heinäkuuta 2016. Weta Workshopin vastatessa rekvisiitan luomisesta.


title: Thor: Ragnarök

text: Ennen "Doctor Strangea" varten rakennettujen lavasteiden purkamista Waititi käytti niitä hyväkseen kuvatakseen "Ragnarökiin" kohtauksen, jossa Thor tapaa Benedict Cumberbatchin esittämän Stephen Strangen. Marvel ja "Doctor Strangen" ohjaaja Scott Derrickson pitivät kohtausta ”tavallaan täydellisenä” näyttämään Strangen liittymiseen osaksi MCU:ta esiinnyttyään ensin kyseisessä elokuvassa, joten kohtaus näytettiin "Doctor Strangen" lopputekstien välissä. Waititi konsultoi teoreettista fyysikkoa Clifford Victor Johnsonia, joka oli aiemmin konsultoinut "Agent Carterin" toisen tuotantokauden tuotannon aikana, ja antoi tämän katsoa varhaisimpia käsikirjoitusluonnostelmia. Johnsonin mielestä Waititi oli ”vastaanottava ja super-innostunut” hänen antamistaan tiedoista ja Johnson antoi hänelle fysiikkaa koskevia ideoita, jotka voisivat ”vinkata joillekin klassisille ja vanhoille [Thor]-tarinoille.”


title: Thor: Ragnarök

text: Sarjakuvapiirtäjä ja toinen Thorin luojista, Jack Kirby, oli yksi Waititin elokuvan visuaalisista päinspiraattoreista. Tuottaja Brad Winderbaum lisäsi, että vaikka Kirby oli elokuvan päävaikuttaja, tuotantotiimi käviläpi myös Walt Simonsonin "Ragnarok"-tarinaa (”kirsikanpoimintaa todella hauskojen elementtien kera sekä tyylikkäästi että narratiivisesti”) sekä Jason Aaronin tarinaa "Thor: God of Thunder", joka antoi inspiraation Helan ulkonäölle ja kyvyille. Waititi kuvaili "Planet Hulk" -sarjakuvista tuttua planeetta Sakaaria ”järjettömäksi ja kaukaiseksi futuristiseksi paikaksi, joka oli suurin muutos elokuvalle ja näille hahmoille.” Winderbaum kuvaili Sakaaria ”kadonneiden sielujen saareksi... Tämä planeetta on jäätynyt avaruuteen keskelle suurta määrää madonreikiä, jotka ovat sylkäiseet asioita ulos tähän paikkaan monien aikakausien ajan... [se on] maailmankaikkeuden vessa”. Elokuvassa esiintyy myös yhdeksään maailmaan kuuluva Muspelheim, jota hallitsee Surtur. Tuotantosuunnittelija Dan Hennah kuvaili sitä Dysonin kehäksi, maailman imaistessa voimaa kuolevasta tähdestä asukkaidensa ruokkimiseksi.


title: Thor: Ragnarök

text: Waititi sanoi elokuvan uudenlainen toteutus Thor-elokuville, sanoen ”Suuri osa siitä miten olemme elokuvan toteuttaneet on tavallaan vanhan idean murskaamista ja tuhoamista sekä sen rakentamista uudella tuoreella tavalla. Kaikkien hahmot ottavat lievästi uuden suunnan, joten tuntuu kuin [tämä olisi] ensimmäinen "Thor".” Hän lisäsi, että ”Olen nähnyt muut elokuvat ja kunnioitan niitä, mutta en voi viettää liikaa aikaa miettien tätä kolmantena elokuvana, koska muuten sitoudun liikaa kunnioittamaan sitä mitä tapahtui aiemmin ja mitä tulee niiden jälkeen. ["Thor: Ragnarökin"] on oltava yksittäinen elokuva, tämä on ainoa kertoa kun teen tämän. Haluan tehdä siitä [oman] versioni Marvel-elokuvasta parhaalla mahdollisella tavalla.” "Ragnarökin" sijoittuvat neljä vuotta "Thor: The Dark Worldin" ja kaksi vuotta "Avengers: Age of Ultronin" jälkeen, suunnilleen samaan aikaan kuin "" ja "". Winderbaum huomautti, että ”asiat tapahtuvat nyt kolmannessa vaiheessa päällekkäin. Ne eivät ole niin toisiinsa lukittuja kuin ensimmäisessä vaiheessa.” "Ragnarökin" tapahtumat myös johdattavat "in" tapahtumiin. Hemsworth puhui "Infinity Warin" ohjaajien, Anthony ja Joe Russon kanssa ennen kuin sai "Ragnarökin" käsikirjoituksen nähdäkseen miten "Ragnarök" liittyisi "Infinity War", huomauttaen "Ragnarökin" ”ehdottomasti vuotavan hyvin näihin [elokuviin].” Winderbaum myös vertasi "Ragnarökin" vaikutusta suurempaan MCU:hun "iin": ”Ensimmäisessä vaiheessa vakiinnutimme tämän kosmologian, johon kuuluivat Asgard, Odin ja tietyt asiat, joita pidetään ikuisina ja eivät koskaan muuttuisi. ["Thor: Ragnarök"] murtaa sen samalla tavalla kuin "The Return of the First Avenger" mursi S.H.I.E.L.D.:n.”


title: Thor: Ragnarök

text: Kuvaukset alkoivat 4. heinäkuuta 2016 Village Roadshow Studiosilla Oxenfordissa, käyttäen yksinomaan kaikkia studion yhdeksästä äänikentästä. Lisäkuvauksia tehtiin eri puolilla Queenslandiä, mukaan lukien Brisbanessä sekä Sydneyssä. Kuvausten odotettiin kestävän lokakuuhun 2016 asti. Dan Hennah toimii elokuvan tuotantosuunnittelijana ja Javier Aguirresarobe kuvaajana. Aguirresarobe kuvaili työskentelyään elokuvan parissa ”harvinaiseksi yhdistelmäksi tyytyväisyyttä ja tyytymättömyyttä” sanomalla, ”kuvaajana uneksit henkilökohtaisesta unelmatyöstä ja tämä ei ollut sellainen, vaan päinvastoin. Sinä katoat. Toimenkuvasi on saavuttaa teknisesti virheetön kuva, palvellessasi ohjaajaa sekä tuotannon avainhenkilöä, joka on visuaalisten efektien vastaava.” Hän lisäsi olleensa ajoittain turhautunut, koska oli vaikeaa tietää ”missä olet elokuvan sisällä”, mutta tunsi olevansa ”erittäin iloinen kyenneensä vastaamaan niin uskomattomaan tekniseen vaatimukseen.”


title: Thor: Ragnarök

text: Kuvausten alussa Eric Pearsonin paljastettiin osallistuneen myös käsikirjoituksen työstämiseen, ja asia vahvistettiin tammikuussa 2017. Pearson sai yksin kunnian käsikirjoittamisesta, Kylen, Yostin ja Folsomin saadessa kunnian elokuvan tarinasta. Myöhemmin saman kuukauden aikana, Waititi kommentoi elokuvan juonta ja sen ”buddy-tyylisen komediamaista” luontoa sanomalla, että sitä oli vaikea määritellä, koska ”juonta ja käsikirjoitusta oli muutettu. Thorin ja Hulkin välillä on buddy-elementtejä, mutta kuka tietää miltä lopullinen elokuva näyttää.” Waititi kutsui myöhemmin elokuvaa 70-/80-luvun tieteisfantasiaksi" ja ”'ulkosimmaksi' kaikista Marvel-elokuvista”, sävyn ollessa lähimpänä elokuvaa "Säpinää Chinatownissa". Inspiraatio Thorin ja Hulkin ”road movie” -aspektiin on peräisin elokuvista "48 tuntia", "Onnen kiertolaiset" ja "Vauhdilla Chicagoon". Konseptitaide vahvisti myös Surturin ja Fenris-suden esiintyvän elokuvassa.


title: Thor: Ragnarök

text: Elokuussa yli 100 kuvauspaikkojen kanssa auttaneelle rakennustyöntekijälle jätettiin iritsanomisilmoitukset, ja osa heistä valitti kuinka heille oli luvattu töitä vuoden 2016 loka-marraskuulle asti, ja että Uudesta-Seelannista tulleet kuvausryhmäläiset saivat erityiskohtelua Australian paikallisiin verrattuna. Ministeri Palaszczuk kuitenkin totesi, että rakennustyöntekijöiden ura oli yksinkertaisesti ”valmis” selittämällä, ”se mitä me olemme nähneet on se, että "Thorin" näyttämö on valmis ja nuo työt ovat viimeisteltyjä. Kun rakennustyöt päättyvät, tulemme näkemään yhä enemmän töitä, kun näyttelijät astuvat kuvioihin.” Asiaan liittyen, Waititi, joka on maorien jälkeläinen, palkkasi eri osastoille ensisijaisesti Australian alkuperäiskansojen, alkuasukakansojen edustajia sekä uusiseelantilaisia, sanoen ”on velvollisuus ottaa mukaan alkuperäskansalaisia. Tulette maahan ja tuotte rahaa lisäämään talouskasvua ja luomaan työpaikkoja, mutta luulen, että on vielä suurempi velvollisuus pitää huolta ihmisistä, joilla on vähemmän mahdollisuuksia.” Hän lisäsi, että nämä työntekijät ”tuntuvat kuin perheeltä” ja ”auttavat minua rauhoittumaan ja tuntemaan oloni rentoutuneeksi.” Alkuperäiskansalaisia ja alkuasukkaita palkattiin kuvausryhmään osana Screen Australian alkuperäiskansalaisosaston hanketta, jonka tehtävä on ”antaa alkuasukkaille sekä Torresinsalmen saarten asukkaille jalansijaa elokuvateollisuudessa.” Kuvaukset sijoittuivat elokuun 22. ja 25. päivän välillä Brisbanen liikekeskustaan, alueella kuvattujen kohtausten sijoittuessa New Yorkiin.


title: Thor: Ragnarök

text: Syyskuun 2016 aikana näytettiin konseptitaidetta, joka vihjaili Midgardin Käärmeen ja Brokerin, jota Christopher Fairbank näytteli "Guardians of the Galaxyssä", esiintyvän, ja että Sifin ja Soturikolmikon, Thorin liittolaisten, kohtalo tultaisiin paljastamaan "Ragnarökissä". Kuun lopussa Sam Neill, joka oli näytteli Waititin projektissa "Hunt for the Wilderpeople", paljasti, että hänellä on rooli elokuvassa. Pian tämän jälkeen, Waititi vihjaili Korgin esiintyvän elokuvassa ja hän itse näyttelee roolin liikkeenkaappauksena. Lokakuussa Waititi paljasti, että elokuvan kuvaamiseen oli käytetty uutta kamerateknologiaa ja että hän oli toivonut John C. Reillyn hahmon, Nova-joukkoihin kuuluvan Rhomann Deyn, esiintymään elokuvassa, mutta hän sanoi että ”ei ollut oikeaa keinoa toteuttaa se onnistuneesti.” Kuvaukset päättyivät 28. lokakuuta 2016 ja Waititi paljasti myös Miekin esiintyvän elokuvassa. Miekille ei ole valittu näyttelijää, koska hahmo ei puhu elokuvassa ja on pelkkä ”toukkamainen olento kyberneettisillä käsivarsilla ja jaloilla.”


title: Thor: Ragnarök

text: Waititin mukaan 80 prosenttia "Thor: Ragnarökin" dialogista oli improvisoitu, jotta näyttelijöiden välille saataisiin luotua ”löysä ja yhteistyötä suosiva mieliala” ja yritys kopioida aiempien elokuvan sävy ja herkkyys. Hän ilmoitti ”työtyylini on se, että olen usein kameran takana tai aivan kameran vieressä huutamassa ihmisille kuten, 'Sano tämä, sano tämä! Sano se tällä tavalla!'”


title: Thor: Ragnarök

text: Helmikuussa 2017 Rachel House sanoi, että hänellä on pieni rooli elokuvassa. Lisäksi toteutettiin Atlantassa elokuvan lisäkuvaukset, mukaan lukien lopputekstien jälkeen esitetävät kohtaukset. Lisäksi paljastettiin elokuvan päivitetyt kreditoinnit käsikirjoittamisesta, Pearsonin saadessa yksin kunnia käsikirjoituksesta sekä yhdessä Kylen ja Yostin kanssa kunnia tarinasta. Folsom ei pitänyt siitä, että Marvel oli julkaissut julisteen ja trailerin ilman hänen nimeään, ja huomautti Writers Guild of America (WGA) ei ollut vielä tehnyt lopullista päätöstä asiasta. Heinäkuun lopussa Waititi sanoi tehneensä Korgin lisäksi myös Surturin liikkeenkaappauksen ja että Clancy Brown olisi hahmon ääninäyttelijä. Lisäksi paljastettiin, että Housen näyttelemä hahmo on Topaz, Suurmestarin henkivartija. Saman kuukauden aikana Folsom selitti tarkemmin elokuvan kirjoittajien kreidoinnin, huomauttamalla Marvel antaneen hänelle kunnian tarinasta, WGA:n kieltäneen sen, koska kunnia tarinasta voitiin antaa enintään kahdelle ihmiselle, laskien kirjoittajien tiimin yhdeksi; Pearson sekä Kyle ja Yost saivat kunnian "Ragnarökin" tarinasta. Folsom lisäsi, että aikoi valittaa päätöksestä ja että Marvel oli tukenut häntä asiassa koko tämän ajan. Kuun lopussa elokuvan krediitit päivitettiin jälleen kerran. Tarinakrediitit poistettiin ja Pearson, Kyle ja Yost saivat kunnian käsikirjoituksesta. Lisäksi Tadanobu Asanon vahvistettiin palaavan Hogunin rooliin elokuvassa. Lokakuussa vahvistettiin Ray Stevensonin ja Zachary Levin paluut Volstaggin ja Fandralin rooleihin.


title: Thor: Ragnarök

text: Industrial Light & Magicin studiot San Franciscossa ja Vancouverissa ovat luoneet elokuvan visuaaliset efektit, Base FX:n, Animatrikin, Virtuosin, Framestoren, Method Studios Vancouverin, Digital Domainin, Rising Sun Picturesin, Luma Picturesin, D Negativen; Ilouran, Imagine Enginen, Trixterin, The Secret Labin, WhiskeyTree Incin, Fin Designs + Effectsin ja Perceptionin avustuksella. The Third Floor ja Day for Nite vastasivat esivisualisoinnista. Hulkin luomiseksi, eräs kuvausten henkilö maalattiin koko keholtaan vihreäksi, ja hän jäljittelisi hahmon suunnitellut liikkeet visuaalisten efektien tekijöitä varten.


title: Thor: Ragnarök

text: Elokuussa 2016 Mark Mothersbaugh valittiin tekemän elokuvan sävellykset. Waititi olisi kysynyt Queen-yhtyettä työstämään elokuvan soundtrackia, jos näiden keulakuva Freddie Mercury olisi yhä elossa, koska tunsi elokuvan olevan ”hienon rohkea, värikäs kosminen seikkailu”, joka olisi sopinut yhtyeen ”tunteeseen”. Lisämusiikkina elokuvassa ovat Led Zeppelinin ”Immigrant Song” sekä vuoden 1971 elokuvasta "Jali ja suklaatehdas" tuttu laulu ”Pure Imagination”. Elokuvassa käytetään myös otteita Patrick Doylen sävellyksistä "Thoriin" ja Brian Tylerin sävellyksistä "The Dark Worldiin" ja "Avengers: Age of Ultroniin" sekä Joe Harnellin säveltämää ”The Lonely Man” -teemaa vuoden 1978 televisiosarjasta "The Incredible Hulk". Hollywood Records julkaisi elokuvan soundtrackin digitaalisesti 20. lokakuuta 2017, fyysisen version ilmestyessä 10. marraskuuta 2017.


title: Thor: Ragnarök

text: "Thor: Ragnarök" sai ensiesityksensä Los Angelesin El Capitan Theatressa 10. lokakuuta 2017 ja Australiassa 13. lokakuuta. Elokuvateattereihin se ilmestyi Britanniassa 24. lokakuuta 2017, Australiassa 26. lokakuuta 2017 ja Pohjois-Amerikassa sekä Suomessa 3. marraskuuta 2017 Imax-formaatissa. Alkuperäinen suunniteltu ensi-ilta oli 28. heinäkuuta 2017.


title: Thor: Ragnarök

text: "Ragnarökin" julkaisun aikoihin Waititi ja Marvel keskustelivat Marvel One-Shot -lyhytelokuvaa Korgista ja Miekistä, mutta sitä oli mahdoton toteuttaa, kun Marvel pyrki tuottamaan kolme kokopitkää elokuvaa vuodessa. Feige sanoi Marvelilla olevan suunnitelma hahmojen varalle, mutta ei määritellyt asiaa tarkemmin. Tammikuussa 2018 Hemsworth ilmaisi halunsa jatkaa Thorin näyttelijänä, vaikka sopimuksen Marvel Studiosin kanssa oli tarkoitus päättyä "n" jälkeen. Hän ja Waititi keskustelivat siitä millaisena he haluaisivat mahdollisessa neljännen "Thor"-elokuvan toteutuvan.


title: Morgan Brian

text: Morgan Brian (s. 26. helmikuuta 1993) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 35 maaottelua kesäkuusta 2013 alkaen ja tehnyt niissä neljä maalia.


title: Morgan Brian

text: Brian voitti maailmanmestaruuden Kanadassa pelatuissa MM-kilpailuissa 2015 ja nousi kisojen aikana Yhdysvaltain avauskokoonpanon pelaajaksi. Vuonna 2012 Brian voitti kultaa alle 20-vuotiaiden MM-kisoissa ja teki maalin välieräottelussa Nigeriaa vastaan.


title: Morgan Brian

text: Kotimaassaan Brian edustaa Houston Dashia.


title: Hevosenkenkäyököt

text: Hevosenkenkäyököt (Rhinolophidae) on pienlepakoiden alalahkoon kuuluva heimo. Siihen kuuluvia lajeja tavataan enimmäkseen itäisen pallonpuoliskon trooppisilla alueilla. Euroopassa esiintyy viisi lajia. Hevosenkenkäyökköjen nenän ympärillä on kaikusuunnistuksessa auttava, hevosenkengän muotoinen ihopoimu. Korvissa ei ole korvankantta. Suurin osa lajeista nukkuu räpylät ruumiin ympärille kiedottuina.


title: Tobin Heath

text: Tobin Heath (s. 29. toukokuuta 1988) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 98 maaottelua tammikuusta 2008 alkaen ja tehnyt niissä 12 maalia.


title: Tobin Heath

text: Heath voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vielä vuosien 2008 ja 2011 kisoissa hän pääsi kentälle lähinnä vaihtopelaajana mutta olympiakisojen 2012 ratkaisuotteluissa ja MM-kisoissa 2015 hän on pelannut avauskokoonpanossa. MM-kisojen 2015 loppuottelussa Japania vastaan hän teki Yhdysvaltain viidennen maalin.


title: Tobin Heath

text: Vuonna 2006 Heath pelasi alle 20-vuotiaiden MM-kisoissa, joissa Yhdysvallat sijoittui neljänneksi.


title: Tobin Heath

text: Kotimaassaan Heath edustaa Portland Thornsia.


title: Tobin Heath

text: Heath on kristitty.


title: Julie Johnston

text: Julie Johnston (s. 6. huhtikuuta 1992) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 19 maaottelua helmikuusta 2013 alkaen ja tehnyt niissä kolme maalia.


title: Julie Johnston

text: Johnston voitti maailmanmestaruuden MM-kisoissa 2015 ja pelasi turnauksessa kaikki joukkueensa ottelut alusta loppuun.


title: Julie Johnston

text: Vuonna 2012 Johnston voitti Yhdysvaltain joukkueen kapteenina kultaa alle 20-vuotiaiden MM-kisoissa.


title: Julie Johnston

text: Kotimaassaan Johnston edustaa Chicago Red Starsia.


title: Norwalk (Connecticut)

text: Norwalk on New Yorkin koillispuolella sijaitseva kaupunki Connecticutin osavaltion Fairfieldin piirikunnassa. Kaupungin asukasluku oli 85 603 vuonna 2010.


title: Norwalk (Connecticut)

text: Long Island Soundin rannalla, 34 kilometrin mittaisen Norwalkjoen suulla sijaitseva Norwalk tunnetaan osterinviljelystään ja syyskuisista osterijuhlistaan.


title: Norwalk (Connecticut)

text: Norwalkissa on neljä Metro-North-rautatien asemaa, "Rowayton, South Norwalk, East Norwalk" ja "Merritt 7".


title: Norwalk (Connecticut)

text: Norwalkissa sijaitsee Xerox-yhtiön pääkonttori.


title: Xiaogan

text: Xiaogan (, pinyin: Xiàogăn Shì) on prefektuuritason kaupunki Hubein maakunnan pohjoisosassa Kiinassa. Kaupunki sijaitsee linnuntietä runsas 50 kilometriä maakunnan pääkaupunki Wuhanista luoteeseen. Xiaoganin väkiluku on 4,815 miljoonaa (2010) ja pinta-ala 8 941 neliökilometriä.


title: Xiaogan

text: Kaupungin naapureina ovat etelässä maakunnan alainen Wuhanin kaupunki, lounaassa Xiantaon ja  Tianmenin aliprefektuurit. Lännessä Xiaoganin kaupunkia rajaavat Jingmenin, pohjoisessa Suizhoun ja Xinyangin, sekä idässä Huanggangin prefektuuritason kaupungit.


title: Xiaogan

text: Piirikuntatasolla kaupunki jakautuu seuraavasti (2010):


title: Xiaogan

text: Xiaogan tunnettiin Kiinan historiassa aiemmin nimellä "Danyang"; nykynimensä kaupunki sai vuonna 924 jaa.


title: Meghan Klingenberg

text: Meghan Klingenberg (s. 2. elokuuta 1988) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 41 maaottelua tammikuusta 2011 alkaen ja tehnyt niissä kaksi maalia.


title: Meghan Klingenberg

text: Klingenberg voitti maailmanmestaruuden MM-kisoissa 2015 ja pelasi jokaisen minuutin joukkueensa otteluissa. Vuonna 2008 hän voitti kultaa alle 20-vuotiaiden MM-kisoissa.


title: Meghan Klingenberg

text: Kotimaassaan Klingenberg edustaa Houston Dashia. Euroopassa hän on pelannut ruotsalaisseura Tyresössä.


title: Live at Montreux 2012

text: Live at Montreux 2012 on kanadalaisen laulaja-lauluntekijä Alanis Morissetten CD/Blu-ray/DVD -julkaisu, joka kuvattiin Montreux Jazz Festivalissa, Sveitsissä.


title: Kelley O’Hara

text: Kelley O’Hara (s. 4. elokuuta 1988) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 63 maaottelua maaliskuusta 2010 alkaen ja tehnyt niissä yhden maalin.


title: Kelley O’Hara

text: O’Hara voitti olympiakultaa vuonna 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän pääsi vain yhdessä alkulohko-ottelussa kentälle, mutta vuoden 2012 olympiakisoissa hän pelasi täydet minuutit joukkueensa kaikissa otteluissa. Vuoden 2015 MM-kisoissa hän pelasi tunnin puolivälieräottelussa Kiinaa vastaan ja teki välierässä Saksaa vastaan vaihtopelaajana maajoukkueuransa ensimmäisen maalin viedessään joukkueensa 2–0-johtoon. Loppuottelussa hän pelasi viimeiset puoli tuntia.


title: Kelley O’Hara

text: Vuonna 2006 O’Hara pelasi alle 20-vuotiaiden MM-kisoissa, joissa Yhdysvallat sijoittui neljänneksi.


title: Kelley O’Hara

text: Kotimaassaan O’Hara edustaa Sky Blue FC:tä.


title: Jingmen

text: Jingmen (, pinyin: Jīngmén Shì) on prefektuuritason kaupunki Kiinan Hubein maakunnan keskellä. Kaupunki sijaitsee 217 kilometriä maakunnan pääkaupunki Wuhanista länteen. Jingmenin väkiluku on 2,874 miljoonaa (2010) ja pinta-ala 12 404 neliökilometriä.


title: Jingmen

text: Kaupungin etelänaapureina Tianmenin ja Qianjiangin aliprefektuurit ja Jingzhoun kaupunkitason prefektuuri. Lännessä Jingmenin kaupunkia rajaavat Yichangin, pohjoisessa Xiangyangin ja Suizhoun, sekä idässä Xiaoganin prefektuuritason kaupungit.


title: Jingmen


title: Jingmen

text: Seudulla tiedetään olleen asutusta jo kivikaudella. Kiinalainen hallintopaikka se oli jo Shang- (16.- 11. vuosisadalla eaa.) ja Zhou-dynastian aikaan. Nimen Jingmen se sai Tang-dynastian (618-907) seudulle perustaman piirikunnan myötä.


title: Kaelakee hääl

text: Kaelakee hääl () on Maarja-Liis Ilusin ja Ivo Linnan esittämä kappale, jolla he edustivat Viroa Eurovision laulukilpailussa 1996. Kappale sai 94 pistettä ja sijoittui viidenneksi.


title: Kaelakee hääl

text: Ilusin sijasta kappaleen naisosuus oli tehty Evelin Samuelin laulettavaksi, mutta hän joutui hylkäämään tarjouksen, koska hänellä oli samaan aikaan kiertue Japanissa. Säveltäjä Priit Pajusaar pyysi hänen tilalleen Ilusia, joka suostui lyhyellä varoitusajalla.


title: Kaelakee hääl

text: Kappaleesta tehtiin kaksi englanninkielistä versiota: Ilusin ja Linnan esittämä "Away from home" sekä Maarja ja Morgan Johanssonin esittämä "Just a dream away". Maarja Johansson nauhoitti kappaleen myös osittain kreikaksi Yiorgos Dukasin kanssa nimellä "Just a dream away – Πάλι εσένα θα ονειρευτώ".


title: Kaelakee hääl

text: Kappaleen suomenkielisen version nimi on "Kaulakoru", ja sanoituksen on tehnyt Turkka Mali.


title: Kaelakee hääl

text: "Kaelakee hääl" on käännetty lisäksi muun muassa ruotsiksi ja espanjaksi.


title: Kolja (elokuva)

text: Kolja on tšekkiläinen komediallinen draamaelokuva vuodelta 1996. Sen on ohjannut Jan Svěrák isänsä Zdeněk Svěrákin käsikirjoituksesta. Tarina pohjautuu heidän ystävänsä, elokuvahistorioitsija Pavel Taussigin alkuperäisideaan, ja Zdeněk Svěrák myös näyttelee pääosaa, viisivuotiaan venäläispojan yksinhuoltajaksi joutuvaa keski-ikäistä sellistimiestä.


title: Kolja (elokuva)

text: Elokuva palkittiin Yhdysvalloissa parhaan vieraskielisen elokuvan Oscar-palkinnolla.


title: Kolja (elokuva)

text: František Louka, 55-vuotias vannoutunut poikamies ja naistenmies toimii sellistinä Tšekkoslovakiassa. Eletään Neuvostoliiton loppuaikoja vuonna 1988. Louka saa potkut sinfoniaorkesterista jouduttuaan puolivahingossa poliittisesti epäilyttävien henkilöiden listalle. Mies joutuu elättämään itsensä soittamalla hautajaisissa ja antamalla soittotunteja, ja saadakseen lisää rahaa hän solmii kulissiavioliiton venäläisen naisen kanssa. Nainen kuitenkin loikkaa saman tien poikaystävänsä luo Länsi-Saksaan ja jättää viisivuotiaan Kolja-poikansa Loukan huolehdittavaksi.


title: Space Cakes

text: Space Cakes on kanadalaisen laulaja-lauluntekijä Alanis Morissetten EP, joka julkaistiin vain Japanissa vuonna 1995. Se sisältää akustisia levytyksiä joistakin "Jagged Little Pill" -albumin kappaleista. Muissa maissa kappaleet on julkaistu B-puolilla.


title: Jere Haavisto

text: Jere Haavisto (s. 16. helmikuuta 1999 Ylöjärvi) on suomalainen motocross-kuljettaja, joka kilpailee EMX250-luokassa. Hän sijoittui vuonna 2014 toiseksi EM-kilpailussa EMX150-luokassa ja hävisi niukasti Englannin Albie Wilkielle. Haavisto on vielä lyhyellä urallaan kärsinyt monista loukkaantumisista. Vuonna 2015 Haavisto voitti SM-pronssia MX2- luokassa ja oli vuoden nuorin pisteille ajanut kuljettaja EMX250- luokassa. Vuonna 2017 Haavisto voitti SM-Kultaa MX2- luokassa.


title: Shiyan

text: Shiyan (, pinyin: Shíyàn Shì) on prefektuuritason kaupunki Hubein maakunnan luoteisosassa Kiinassa. Kaupunki sijaitsee linnuntietä noin 400 kilometriä maakunnan pääkaupunki Wuhanista luoteeseen. Shiyanin väkiluku on 3,341 miljoonaa (2010) ja pinta-ala 23 698 neliökilometriä.


title: Shiyan

text: Kaupungin naapureina ovat etelässä Shennongjian metsäalue ja Chongqingin maakuntatason suurkaupunki. Lännessä Shiyanin kaupunki rajautuu Ankangin, pohjoisessa Shangluon ja Nanyangin, sekä idässä Xiangyangin prefektuuritason kaupunkiin.


title: Shiyan

text: Piirikuntatasolla kaupunki jakautuu seuraavasti (2010):


title: Shiyan

text: Shiyan tunnetaan muun muassa autoteollisuudestaan ja tieteellisen työn keskuksena. Kaupunki on kotipaikkakunta eräälle maailman suurimmista kuorma-autovalmistajista Dongfengille (Donfeng Truck Company) ja myös Kiinan suurimpiin kuuluvalle autonrengasvalmistajalle (Dongfeng Tyre Company).


title: Juan Cazares

text: Juan Ramón Cazares Sevillano (3. huhtikuuta 1992, Quinindé) on ecuadorilainen jalkapalloilija. Hän edustaa seurajoukkuetasolla Banfieldia. Pelipaikaltaan hän on hyökkäävä keskikenttäpelaaja. Hän aloitti ammattilaisuransa vuonna 2009 Independiente del Vallessa, mutta siirtyi lainalle River Plate vuonna 2010. Elokuussa 2011 River Plate osti Cazaresin 490 tuhannen punnan siirtosummalla. Keväällä 2013 hän pelasi lainalla Barcelona SC:ssä ja kesällä 2013 hän siirtyi lainalle Banfieldiin. Banfield osti Cazaresin heinäkuussa 2014.


title: Juan Cazares

text: Ecuadorin maajoukkueessa Cazares pelasi ensimmäisen kerran 6. syyskuuta 2014 Boliviaa vastaan ystävyysottelussa. Hän teki samaisessa ottelussa myös tähän mennessä ainoan maalinsa Ecuadorin maajoukkueessa. Hän edusti maataan myös vuoden 2015 Copa Américassa pelaten kahdessa ottelussa.


title: Sydney Leroux

text: Sydney Leroux (s. 7. toukokuuta 1990) on kanadalaissyntyinen yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 75 maaottelua tammikuusta 2011 alkaen ja tehnyt niissä 35 maalia.


title: Sydney Leroux

text: Leroux voitti olympiakultaa vuonna 2012. Hän pääsi turnauksessa vaihtopelaajana kentälle neljässä ottelussa ja teki puolivälierässä Uutta-Seelantia vastaan maalin. Vuonna 2015 Leroux voitti maailmanmestaruuden. Hän pelasi MM-lopputurnauksessa kolmessa alkulohko-ottelussa ja pääsi kentälle myös välieräottelun viimeisille hetkille.


title: Sydney Leroux

text: Alle 20-vuotiaiden MM-kisoissa Leroux edusti Kanadaa vuonna 2004 (tuolloin vielä kisat olivat alle 19-vuotiaille) sekä Yhdysvaltoja vuosina 2008 ja 2010. Vuoden 2008 kisoissa Yhdysvallat voitti kultaa ja Leroux teki viisi maalia. Myös vuoden 2010 turnauksessa hän teki viisi maalia.


title: Sydney Leroux

text: Kotimaassaan Leroux edustaa Western New York Flashia.


title: Keila (kunta)

text: Keila on entinen kunta Harjumaan maakunnassa, Virossa. Keilan kunta liitettiin osaksi uutta Lääne-Harjun kuntaa vuoden 2017 lokakuussa.


title: Keila (kunta)

text: Se sijaitsi noin 40 kilometriä Tallinnasta lounaaseen. Keilan kunnan hallinnollinen keskus oli Keilan kaupungissa.


title: Keila (kunta)

text: Keilan kunnan pinta-ala oli 178,9 neliökilometriä. Vuoden 2015 alussa Keilan asukasluku oli 5 312 ja asukastiheys 30 asukasta neliökilometrillä.


title: Keila (kunta)

text: Keilan kunta koostui kolmesta pienkauppalasta (): Karjaküla, Keila-Joa, Klooga. Lisäksi kyliä oli 19, muun muassa Kloogaranna, Põllküla, Laoküla, Laulasmaa ja Niitvälja.


title: Keila (kunta)

text: Vuonna 2011 Keilan kunnassa oli 5 318 asukasta, joista 4 101 (77,1 %) oli virolaisia, 978 (18,4 %) venäläisiä ja 237 (4,5 %) muita kansallisuuksia.


title: Keila (kunta)

text: Tallinna–Paldiski-valtatie (Valtatie 8), Keila–Haapsalu-tie (Kantatie 17) ja Lehola–Valkse-tie (Kantatie 18) halkovat Keilaa. Keilan asemalta on Elronin matkustajajunayhteys Tallinnaan, Paldiskiin ja Nissin Riisipereen. Lisäksi Kloogarannaan on yhteys Kloogan asemalta.


title: Keila (kunta)

text: Viron vanhin golfkenttä, Niitväljan golfkeskus, sijaitsee Keilan kunnan Niitväljan kylässä. Laulasmaan kylpylä on tunnettu lomanviettokohde Suomenlahden rannalla. Kloogan keskitysleiri on synkkä ajanjakso Keilan historiassa.


title: Klooga

text: Klooga on pienkauppala () Lääne-Harjun kunnassa, Harjumaan maakunnassa, Virossa. Se sijaitsee noin 40 kilometriä Tallinnasta lounaaseen, Tallinna–Paldiski-valtatien (Valtatie 8) ja Paldiski–Tallinna-rautatien varrella. Kloogan rautatieasemalta haarautuu pistoraide Kloogarannalle.


title: Klooga

text: Vuoden 2011 lopussa Kloogan asukasluku oli 1 203, joista virolaisia oli 53 %.


title: Klooga

text: Kloogassa, Klooga-Aedlinnan rautatieseisakkeen pohjoispuolella, sijaitsee Kloogan keskitysleirin muistomerkkialue. Lisäksi Põllkülassa, rautatieseisakkeen koillispuolella, on Kloogan inkeriläisleirin hautausmaa.


title: Unelma onnesta

text: Unelma onnesta ("Reise der Hoffnung") on sveitsiläis-turkkilainen draamaelokuva vuodelta 1990. Sen on ohjannut Xavier Koller, joka teki myös käsikirjoituksen yhdessä Feride Çiçekoğlun kanssa.


title: Unelma onnesta

text: Turkkilaisperheen matkasta laittomiksi siirtolaisiksi Sveitsiin kertova elokuva palkittiin Yhdysvalloissa parhaan ulkomaisen elokuvan Oscar-palkinnolla.


title: Unelma onnesta

text: Itä-Turkin maalaiskylään kiirineet huhut maanmiesten menestyksestä vauraassa Sveitsissä saavat Haydarin ja hänen vaimonsa Meryemin suunnittelemaan lähtöä. He myyvät karjansa ja maansa, jättävät seitsemästä lapsestaan kuusi isovanhempien hoiviin ja lähtevät matkaan yhden poikansa kanssa, jolle he kaavailevat hankkivansa hyvän koulutuksen Sveitsissä. Kolmikko piiloutuu laivaan, joka vie heidät Italiaan. Como-järvellä he antavat viimeiset rahansa miehille, jotka lupaavat salakuljettaa heidät rajan yli Sveitsiin. Miehet kuitenkin hylkäävät asiakkaansa alppisolassa lumimyrskyn yllättäessä.


title: Amy Rodriguez

text: Amy Rodriguez (s. 17. helmikuuta 1987) on yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 125 maaottelua maaliskuusta 2005 alkaen ja tehnyt niissä 29 maalia.


title: Amy Rodriguez

text: Rodriguez voitti olympiakultaa vuosina 2008 ja 2012 sekä MM-kultaa 2015 ja saavutti MM-hopeaa 2011. Vuoden 2008 olympiaturnauksessa hän kuului ensimmäisen ottelun jälkeen avauskokoonpanoon ja teki maalin alkulohko-ottelussa Uutta-Seelantia vastaan. Vuoden 2011 MM-turnauksessa hän kuului viidessä ottelussa avauskokoonpanoon mutta ei enää loppuottelussa päässyt pelaamaan, ja vuoden 2012 olympiaturnauksessa hänen peliaikansa jäi yhteensä muutamiin kymmeniin minuutteihin. Vuoden 2015 MM-turnauksessa hän kuului avauskokoonpanoon vain puolivälieräottelussa Kiinaa vastaan, minkä lisäksi hän pääsi vaihdosta toisella jaksolla kentälle yhdessä alkulohko-ottelussa.


title: Amy Rodriguez

text: Vuosina 2004 ja 2006 Rodriguez pelasi alle 19-/20-vuotiaiden MM-kisoissa, joissa Yhdysvaltain saavutuksina olivat pronssimitali ja neljäs sija. Rodriguez teki kisoissa yhteensä neljä maalia.


title: Amy Rodriguez

text: Kotimaassaan Rodriguez edustaa FC Kansas Cityä.


title: Shannon Boxx

text: Shannon Boxx (s. 29. kesäkuuta 1977) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 191 maaottelua syyskuusta 2003 alkaen ja tehnyt niissä 27 maalia.


title: Shannon Boxx

text: Boxx voitti olympiakultaa vuosina 2004, 2008 ja 2012 sekä MM-kultaa vuonna 2015 ja saavutti MM-hopeaa 2011 ja MM-pronssia 2003 ja 2007.


title: Shannon Boxx

text: Kotimaassaan Boxx edustaa Chicago Red Starsia.


title: Christie Rampone

text: Christie Rampone (o.s. Pearce, s. 24. kesäkuuta 1975) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 308 maaottelua helmikuusta 1997 alkaen ja tehnyt niissä neljä maalia.


title: Christie Rampone

text: Rampone on voittanut maailmanmestaruuden vuosina 1999 ja 2015 sekä saavuttanut MM-hopeaa vuonna 2011 ja MM-pronssia vuosina 2003 ja 2007. Rampone on voittanut olympiakultaa vuosina 2004, 2008 ja 2012 sekä saavuttanut olympiahopeaa vuonna 2000. Vuosien 2008, 2011 ja 2012 arvoturnauksissa hän oli joukkueensa kapteeni.


title: Christie Rampone

text: Kotimaassaan Rampone edustaa Sky Blue FC:tä.


title: Christen Press

text: Christen Press (s. 29. joulukuuta 1988) on yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 49 maaottelua helmikuusta 2013 alkaen ja tehnyt niissä 21 maalia.


title: Christen Press

text: Press voitti maailmanmestaruuden vuonna 2015. MM-lopputurnauksessa hän pelasi avauskokoonpanossa kahdessa alkulohko-ottelussa ja tuli vaihdosta kentälle neljännesvälierässä ja puolivälierässä. Alkulohko-ottelussa Australiaa vastaan hän teki maalin.


title: Christen Press

text: Kotimaassaan Press edustaa Chicago Red Starsia. Hän on pelannut myös Ruotsissa Göteborg FC:n ja Tyresö FF:n joukkueissa.


title: Sakari Heikinheimo

text: Veli Kaarlo Sakari Heikinheimo (15. joulukuuta 1907 Helsinki – 27. syyskuuta 1985 Helsinki) oli suomalainen pianisti ja arkistonhoitaja. Hän opiskeli pianonsoittoa mm. Ingeborg Hymanderin ja Elli Rängman-Björlinin johdolla. Hän esiintyi Suomessa ja muissa Pohjoismaissa sekä opetti Helsingin konservatoriossa vuosina 1965–1975. Varsinaisen päivätyönsä hän teki maanmittaushallituksessa ja Uudenmaan läänin maanmittauskonttorissa arkistonhoitajana.


title: Sakari Heikinheimo

text: Sakari Heikinheimon puoliso oli Irma Linnea o.s. Koskimies ent. Forsman (1909–2007). Heidän poikiaan ovat Seppo Heikinheimo ja Hannu Heikinheimo sekä Jukka Ilari ja Miika Antero Heikinheimo.


title: Simon Lelic

text: Simon Lelic (s. 1976, Brighton) on englantilainen kirjailija. Lelic on opiskellut Exeterin yliopistossa historiaa ja valmistumisensa jälkeen myös journalismia. Kirjailijan uransa ohella hän työskentelee yksityisyrittäjänä. Lelic on naimisissa ja hänellä on kolme lasta, kaksi poikaa ja tytär.


title: Simon Lelic

text: Yksityisyrittäjyyden ohessa Lelic ryhtyi kirjoittamaan. Kirjoittamista hän kuvailee hauskaksi ja hyödyttömäksi, mutta toisaalta tärkeäksi ja hyödylliseksi. Lelicin teosten päähenkilö joutuu usein yksin kohtaamaan yhteisön häneen kohdistamat paineet. Lopputulos ei usinkaan lohdullinen.


title: Simon Lelic

text: Vuonna 2011 Leliciltä ilmestyi suomennettuna hänen esikoisteoksensa "Katkeamispiste" (Rupture, suom. Terhi Kuusisto). Teos kertoo ahdistavasta ryhmäytymisestä, henkisestä ja ruumiillisesta kiusaamisesta ja kuinka se päättyy lopulta traagisesti. Teos kuvaa kuinka passiiviset sivustakatsojat mahdollistavat kiusaamisen ja kuinka ongelmien aiheuttajaksi valitaan syntipukki. Teos on lohduton: tarinan lopussa ongelmille ei löydy ratkaisua.


title: Simon Lelic

text: Seuraava teos, "Laitos" (The Facility, suom. Terhi Kuusisto) kertoo viranomaisten aiheuttamasta painajaisesta. Tavallinen mies, hammaslääkäri Arthur Priestley, joutuu ilman mitään syystä turvallisuusviranomaisten pidättämäksi. Teos antaa lohduttoman kuvan tavallisen kansalaisen mahdollisuuksista puolustaa oikeuksiaan valtion turvallisuuskoneistoa vastaan.


title: Simon Lelic

text: Uusimmassa teoksessaan "Tuomiossa" päähenkilönä on asianajaja joka asuu nimettömäksi jäävässä pikkukaupungissa. Kaupungissa tapahtuu koko yhteisöä kuohuttava murha ja päähenkilö ottaa murhaajan puolustettavakseen. Yhteisö kohdistaa vihansa asianajajaan ja hänen perheeseensä.


title: Antti Halinen

text: Antti Halinen (s. 1944) on suomalainen eläkkeellä oleva radiotoimittaja. Halinen oli Yleisradion radiouutisten ulkomaantoimittajana vuosina 1975–2004 ja toimi myös Tallinnan kirjeenvaihtajana. Hän erikoistui espanjan- ja portugalinkieliseen maailmaan ja erityisesti Latinalaisen Amerikan maihin.


title: Antti Halinen

text: Halinen on kirjoittanut omiin kokemuksiinsa perustuvan kirjan "Kuubalainen Kuuba" (Like Kustannus - Suomen Rauhanpuolustajat, Helsinki 2007 ISBN 9789520100209) jossa hän käsitteli Kuuban yhteiskunnallista kehitystä vuosina 1979–2007.


title: Antti Halinen

text: Halinen sai vuonna 1987 valtion tiedonjulkistamispalkinnon Latinalaista Amerikkaa käsitelleistä raporteistaan.


title: David Turner

text: David Lindsay ”Dave” Turner (23. syyskuuta 1923 Oakland, Kalifornia – 26. kesäkuuta 2015 Jacksonville, Florida) oli yhdysvaltalainen soutaja ja olympiavoittaja.


title: David Turner

text: Turner kuului Yhdysvaltain olympiakultaa voittaneeseen kahdeksikkojoukkueeseen Lontoon kesäolympialaisissa 1948. Samassa joukkueessa kilpaili myös hänen veljensä Ian Turner (1925–2010).


title: David Turner

text: Turner kuoli 91-vuotiaana Floridan Jacksonvillessä 26. kesäkuuta 2015. Kolmen sodan veteraanina ja suurimmalti osin Yhdysvaltain laivastossa työuransa tehneenä hänet haudattiin mereen.


title: Carlos Salcedo

text: Carlos Joel Salcedo Hernández (29. syyskuuta 1993, Guadalajara) on meksikolainen jalkapalloilija. Hän edustaa CD Guadalajaraa, joka pelaa Meksikon korkeimmalla sarjatasolla Primera Divisiónissa. Salcedo on pelipaikaltaan puolustaja.


title: Carlos Salcedo

text: Salcedo aloitti ammattilaisuransa Real Salt Lakessa, jonka akatemiasta hän on myös valmistunut. Ammattilaisuransa hän aloitti vuonna 2013. Salcedo pelasi Yhdysvalloissa 25 ottelua tehden niissä yhden maalin. Tammikuussa 2015 Salcedo siirtyi pelaamaan kotikaupunkiinsa Guadalajaraan. Ensimmäisellä kaudella hän pelasi 20 ottelua tehden niissä yhden maalin.


title: Carlos Salcedo

text: Ensimmäisen ottelunsa Meksikon maajoukkueessa Salcedo pelasi 15. huhtikuuta 2015 ystävyysottelussa Yhdysvaltoja vastaan. Hän osallistui myös vuoden 2015 Copa Américaan pelaten yhden alkulohkon ottelun.


title: Fredrik Werner Hjelmman

text: Fredrik Werner Hjelmman (12. lokakuuta 1857 Mikkeli – 28. marraskuuta 1932 Helsinki) oli suomalainen laamanni ja senaattori.


title: Fredrik Werner Hjelmman

text: Hjelmmanin vanhemmat olivat Iisalmen tuomiokunnan tuomari, laamanni Fredrik Wilhelm Hjelmman (1825–1910) ja Sofia Lovisa Grenman. Hän pääsi ylioppilaaksi 1875 Helsingin yksityislyseosta ja suoritti Helsingin yliopistossa yleisen oikeustutkinnon 1880. Hjelmman oli naimisissa vuodesta 1882 Hanna Elisabeth Weckmanin kanssa. Heidän poikiaan olivat esittelijäneuvos Esko Fredrik Heilimo, joka toimi poliisiylijohtajana ja Suomen valtuuskunnan sihteerinä Tarton rauhanneuvotteluissa, samoin kuin hovioikeuden varapresidentti Eino Heilimo.


title: Fredrik Werner Hjelmman

text: Hjelmman oli Turun kuritushuoneen johtajana 1885–1896, Kuopion läänin lääninsihteerinä Kuopiossa 1896–1902 ja Suomen senaatin oikeusosastolla senaattorina 1902–1905. Hän oli Kansallis-Osake-Pankin Kotkan konttorin johtajana 1906–1907 ja pankin pääkonttorin johtokunnan jäsenenä 1907–1918.


title: Fredrik Werner Hjelmman

text: Hjelmman sai varatuomarin arvon 1883 ja laamannin arvon 1900.


title: Fredrik Werner Hjelmman

text: Hjelmman harrasti sukututkimusta ja hän julkaisi Hjelmman-suvusta monografian 1906 ja 1929:


title: Jesús Corona

text: Jesús Manuel Corona Ruíz (6. tammikuuta 1993 Hermosillo) on meksikolainen jalkapalloilija. Hän edustaa seurajoukkuetasolla portugalilaista Portoa. Hän on pelipaikaltaan hyökkääjä tai laitahyökkääjä.


title: Jesús Corona

text: Corona aloitti ammattilaisuransa vuonna 2010 CF Monterreyssä. Hän pelasi Monterreyssä 37 ottelua tehden niissä kaksi maalia. Hän voitti seurassa kolmesti CONCACAF Champions Leaguen. Elokuussa 2013 Corona siirtyi 2,45 miljoonan punnan siirtosummalla FC Twenteen. Twentessä Corona on pelannut myös seuran reservijoukkueessa Jong FC Twentessä.


title: Jesús Corona

text: Ensimmäisen miesten maaottelunsa Corona pelasi 12. marraskuuta 2014 ystävyysottelussa Alankomaita vastaan. Corona osallistui vuoden 2015 Copa Américaan pelaten jokaisessa Meksikon alkulohkon ottelussa. Ensimmäisen maalinsa Corona teki 30. toukokuuta 2015 Guatemalaa vastaan. Nuorten maajoukkueessa Corona on voittanut CONCACAFin alle 20-vuotiaiden mestaruuden vuonna 2013.


title: Miloslava Misáková

text: Miloslava Misáková (myöh. Čamková, 25. helmikuuta 1922 Horákov – 1. heinäkuuta 2015) oli Tšekkoslovakiaa edustanut telinevoimistelija ja olympiavoittaja.


title: Miloslava Misáková

text: Misáková kuului Tšekkoslovakian joukkuekilpailussa olympiakultaa voittaneeseen joukkueeseen Lontoon kesäolympialaisissa 1948. Hän sijoittui puomilla toiseksi, mutta tuolloin naisten telinevoimistelussa ei jaettu olympiamitaleja yksittäisillä telineillä. Hänen sisarensa Eliska Mišaková kuului myös maan Lontoon-olympiajoukkueeseen mutta sairastui polioon ja kuoli kisojen aikana.


title: Miloslava Misáková

text: Misáková kuoli 93-vuotiaana 1. heinäkuuta 2015.


title: Javier Güémez

text: Javier Güémez López (17. lokakuuta 1991, Culiacán) on meksikolainen jalkapalloilija. Güémez edustaa méxicolaista Club América, joka pelaa Meksikon korkeimmalla sarjatasolla Primera Divisiónissa. Hän on pelipaikaltaan puolustava keskikenttäpelaaja.


title: Javier Güémez

text: Güémez aloitti ammattilaisuransa Doradosissa vuonna 2010. Hän pelasi culiacánialais seurassa vuoteen 2013 asti, kunnes siirtyi heinäkuussa 2013 Club Tijuanaan. Güémez pelasi Doradosissa 66 ottelua tehden niissä yhden maalin. Güémez siirtyi nykyiseen seuraansa Club Américaan heinäkuussa 2015. Tijuanassa hän teki kaksi maalia 65 pelaamassaan ottelussa.


title: Javier Güémez

text: Güémez pelasi ensimmäisen ottelunsa Meksikon maajoukkueessa 9. lokakuuta 2014 ystävyysottelussa Hondurasta vastaan. Güémez pelasi kaikissa kolmessa alkulohkon ottelussa vuoden 2015 Copa Américassa.


title: Viktor Emil Liljeblad

text: Viktor Emil Liljeblad (6. elokuuta 1847 Sievi – 19. lokakuuta 1907 Orimattila) oli suomalainen senaattori, laamanni ja kihlakunnantuomari.


title: Viktor Emil Liljeblad

text: Liljebladin vanhemmat olivat komissiomaanmittari Anders Liljeblad (1813–1879) ja Brita Katarina Eskola. Hän pääsi ylioppilaaksi 1868 Oulun alkeisoppilaitoksesta ja suoritti Helsingin yliopistossa tuomarintutkinnon 1871. Liljeblad sai varatuomarin arvon 1874 ja laamannin arvon 1894.


title: Viktor Emil Liljeblad

text: Liljeblad oli Uudenkaarlepyyn tuomiokunnan vt. tuomarina 1872-1880, Vaasan läänin varalääninsihteerinä 1880-1883, valtiokonttorin sihteerinä 1883 ja johtajana 1888–1891, Oulun läänin lääninsihteerinä 1891–1901, Heinolan tuomiokunnan tuomarina 1901 sekä Suomen senaatin oikeusosastolla senaattorina 1901–1905.


title: Viktor Emil Liljeblad

text: Liljeblad oli naimisissa vuodesta 1877 Amanda Viktoria Stillanderin kanssa.


title: The Martian

text: The Martian voi tarkoittaa


title: Yksin Marsissa (elokuva)

text: Yksin Marsissa () on vuonna 2015 ensi-iltansa saanut tieteiselokuva, jonka on ohjannut Ridley Scott. Se perustuu Andy Weirin romaaniin "Yksin Marsissa", jonka on sovittanut elokuvaksi Drew Goddard. Elokuvan pääosaa esittää Matt Damon ja sen sivurooleissa näyttelevät Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie ja Chiwetel Ejiofor.


title: Yksin Marsissa (elokuva)

text: Kuvitteelliset tapahtumat sijoittuvat 2030-luvulle, jolloin Nasan miehitetty Mars-lento Ares 3 joudutaan evakuoimaan voimakkaan myrskyn vuoksi. Myrskyssä yksi kuudesta astronautista Mark Watney katoaa, ja hänen luullaan kuolleen.


title: Yksin Marsissa (elokuva)

text: Palatessaan asemalle Watney huomaa muun miehistön lähteneen Hermes-aluksella, jättäen tämän yksin planeetta Marsille. Aseman antenni oli rikkoutunut myrskyssä, joten Watneyn täytyy löytää uusi keino saada yhteys Nasaan. Hän tietää, että seuraava miehitetty lento Ares 4 tulisi vasta neljän vuoden päästä Schiaparelin kraatterille, joka sijaitsee 3 200 kilometrin päässä. Watney ryhtyy kasvattamaan perunoita selvitäkseen hengissä seuraavat neljä vuotta. Hänen kaikki kasvinsa kuitenkin kuolevat, kun aseman ilmalukko pettää. Watney saa yhteyden maahan löytämänsä Pathfinderin avulla. Kun hän saa Maahan yhteyden, järjestetään nopeasti pelastusoperaatio, jonka ensimmäinen yritys kuitenkin epäonnistuu.


title: Yksin Marsissa (elokuva)

text: Lopulta Hermeksen miehistö päättää lähteä luvatta takaisin pelastamaan Watneyn. Hermes kulkee Maan linkoradan avulla takaisin Marsin lähelle, mutta ei pääse laskeutumaan planeetan pinnalle, joten Watney on saatava kyytiin ohilennon aikana.


title: Yksin Marsissa (elokuva)

text: Suurin osa Marsiin sijoittuvista osioista kuvattiin Wadi Rumissa, eteläisessä Jordaniassa.


title: Yksin Marsissa (elokuva)

text: "Yksin Marsissa" sai erittäin hyvän vastaanoton kriitikoilta. Kerääjäsivusto Rotten Tomatoesin keräämistä arvosteluista 94 prosenttia oli myönteisiä. Sivuston julkaisemassa yhteenvedossa lukee: ”Fiksu, jännittävä ja yllättävän hauska "Yksin Marsissa" tarjoaa uskollisen sovituksen menestyskirjasta, ja tuo parhaat puolet esiin sen pääosanäyttelijä Matt Damonista ja ohjaaja Ridley Scottista.”


title: Koripallon naisten Euroopan-mestaruuskilpailut 1999

text: Vuoden 1999 koripallon naisten Euroopan-mestaruuskilpailut pelattiin Puolassa 28. toukokuuta – 6. kesäkuuta. Kisoihin osallistui 12 maata. Mestaruuden voitti historian ensimmäistä kertaa Puola, hopeaa saavutti Ranska ja pronssia Venäjä. Turnauksen korikuningatar oli Puolan Małgorzata Dydek.


title: Anders Mauritz Hornborg

text: Anders Mauritz Hornborg (5. kesäkuuta 1851 Porvoo – 8. maaliskuuta 1933 Helsinki) oli suomalainen senaattori ja valtioneuvos.


title: Anders Mauritz Hornborg

text: Hornborgin vanhemmat olivat konrehtori Alexander Moritz Karl Hornborg ja Wendla Johanna Lagus. Hän pääsi ylioppilaaksi 1869 Porvoon lukiosta ja suoritti Helsingin yliopistossa ylemmän oikeustutkinnon 1875. Hornborg sai varatuomarin arvon 1879.


title: Anders Mauritz Hornborg

text: Hornborg oli vankeinhoitohallituksen sihteerinä 1881–1886, prokuraattorintoimituskunnassa aktuaarina 1886–1890 ja sihteerinä 1890–1892, prokuraattorinapulaisena 1892–1901 ja Suomen senaatin oikeusosastolla senaattorina 1901–1902. Hän sai valtioneuvoksen arvon 1896.


title: Anders Mauritz Hornborg

text: Hornborg oli naimisissa 1882–1929 Bertha Karolina Magdalena Granfeltin (k. 1929) kanssa.


title: Koripallon naisten Euroopan-mestaruuskilpailut 1997

text: Vuoden 1997 koripallon naisten Euroopan-mestaruuskilpailut pelattiin Unkarissa 6.–15. kesäkuuta. Kisoihin osallistui 12 maata. Mestaruuden voitti historian ensimmäistä kertaa Liettua, hopeaa saavutti Slovakia ja pronssia Saksa. Turnauksen korikuningatar oli Ukrainan Marina Tkatšenko.


title: Koripallon naisten Euroopan-mestaruuskilpailut 1995

text: Vuoden 1995 koripallon naisten Euroopan-mestaruuskilpailut pelattiin Tšekissä 8.–18. kesäkuuta. Kisoihin osallistui 14 maata. Mestaruuden voitti historian ensimmäistä kertaa Ukraina, hopeaa saavutti Italia ja pronssia Venäjä. Turnauksen korikuningatar oli Unkarin Judith Balogh.


title: CST-100 Starliner

text: CST-100 Starliner (Crew Space Transportation) on kehitteillä oleva Boeingin valmistama miehitetty kapselityyppinen avaruusalus. Se kuuluu Nasan Commercial Crew Development (CCDev) -ohjelmaan.


title: CST-100 Starliner

text: Testilennot on tarkoitus aloittaa 2017. Alus on tarkoitus laukaista miehitettyihin lentoihin hyväksytyllä Atlas V -raketilla Cape Canaveral Air Force Stationista. Testilentojen jälkeen alusta on tarkoitus käyttää ISS:n miehistön vaihtamiseen.


title: Koripallon naisten Euroopan-mestaruuskilpailut 1993

text: Vuoden 1993 koripallon naisten Euroopan-mestaruuskilpailut pelattiin Italiassa 8.–13. kesäkuuta. Kisoihin osallistui kahdeksan maata. Mestaruuden voitti historian ensimmäistä kertaa Espanja, hopeaa saavutti Ranska ja pronssia Slovakia. Turnauksen korikuningatar oli Unkarin Zsuzsanna Boksay.


title: Koripallon naisten Euroopan-mestaruuskilpailut 1991

text: Vuoden 1991 koripallon naisten Euroopan-mestaruuskilpailut pelattiin Israelissa 12.–17. kesäkuuta. Kisoihin osallistui kahdeksan maata. Mestaruuden voitti 17. kertaa peräkkäin ja yhteensä 21. kertaa Neuvostoliitto, jolle mestaruus oli myös maan viimeinen sen hajottua myöhemmin samana vuonna. Hopeaa saavutti Jugoslavia ja pronssia Unkari. Turnauksen korikuningatar oli Jugoslavian Razija Mujanović.


title: Koripallon naisten Euroopan-mestaruuskilpailut 1989

text: Vuoden 1989 koripallon naisten Euroopan-mestaruuskilpailut pelattiin Bulgariassa 13.–18. kesäkuuta. Kisoihin osallistui kahdeksan maata. Mestaruuden voitti 20. kerran Neuvostoliitto, hopeaa saavutti Tšekkoslovakia ja pronssia Bulgaria. Turnauksen korikuningatar oli Jugoslavian Danira Bilić.


title: InSight

text: InSight (Interior Exploration using Seismic Investigations, Geodesy and Heat Transport) on NASAn Mars-laskeutuja, joka laukaistiin matkaan 5. toukokuuta 2018. Luotaimen matka kesti noin seitsemän kuukautta ja se laskeutui Marsin Elysium Planitialle 26. marraskuuta 2018 kello 21:54 EET. Automatiikka, joka laukaisi ensin laskuvarjon ja lopuksi käytti rakettimoottoreita, toimi moitteettomasti. InSight on ensimmäinen Kaliforniasta tehty planeettojenvälinen laukaisu.


title: InSight

text: Tehtävän päätarkoituksena on tutkia Marsin geologiaa. Se on ensimmäinen Marsin sisärakenteeseen keskittyvä luotain. Laskeutujan pääinstrumentit ovat seismometri ja lämpöanturi. Seismometrillä mitataan mahdollisia maaperän järistyksiä. Lämpöanturi porataan 5 metrin syvyyteen ja sillä mitataan Marsin ytimestä nousevan lämmön määrää.


title: InSight

text: Lennolle lähti mukaan kaksi CubeSat-nanosatelliittia, MarCO-A and MarCO-B, jotka välittivät laskeutumisvaiheessa mahdollisimman nopeasti tietoa InSightista Maahan. Ne lentävät itsenäisesti omalla radallaan ja InSightin onnistuminen ei ole sidottu niihin.


title: InSight

text: InSightin toteutuksen päävastuu on NASAn Jet Propulsion Laboratorylla. Luotaimen rakensi ja testasi Lockheed Martin. InSight on osa NASAn Discovery-ohjelmaa. Seismometri SEIS on luotaimen pääinstrumentti ja Ranskan avaruusjärjestön toimittama.


title: InSight

text: Joulukuussa 2015 tuli ilmi, että Seismic Experiment for Interior Structure (SEIS) -instrumentin antureita sisältävässä tyhjiösäiliössä on vuoto. Tyhjiösäiliön sinetöinnin jälkeen havaittu vuoto estäisi antureiden halutun toiminnan, joten sitä alettiin korjata Ranskassa. Instrumentti pyrittiin korjaamaan ja toimittamaan edelleen tammikuussa Yhdysvaltoihin luotaimeen asennettavaksi ja laukaisu suorittamaan aiotusti maaliskuussa. Lukuisten epäonnistuneiden korjausyritysten jälkeen pian samassa kuussa NASA päätti, ettei luotainta ehditä laukaista aiotussa laukaisuikkunassa 4. maaliskuuta 2016. Laukaisu toteutui seuraavassa laukaisuikkunassa 5. toukokuuta 2018.


title: InSight

text: Luotaimen rakenne pohjautuu vahvasti vuonna 2008 laskeutuneeseen "Phoenix"-laskeutujaan.


title: InSight

text: Laukaisu Vandenberg Air Force Basesta tapahtui 5. toukokuuta 2018. Se oli samalla ensimmäinen planeettojenvälinen laukaisu Kaliforniasta. Kantorakettina toimi Atlas V sen 401-konfiguraatiossa (4-metrinen suojus/nolla boosteria/yksi Centaur (SEC))-moottori). Matka kesti noin 6 ja puoli kuukautta. Välimatkalla aluksen lentorataa muutettiin kaikkiaan 6 kertaa.


title: InSight

text: Noin 7 minuutin laskeutumisvaihe tapahtui täysin automaattisesti. InSight saapui Marsiin 5,5 kilometrin sekuntinopeudella ja suoralla laskeutumiskurssilla. 47 minuuttia ennen laskeutumista InSightin ja laskeutumislaitteiden lämmittimet laitettiin päälle. Pian laskeutuja irrotti myös matkavaiheensa. Alus syöksyi lämpökilpi edellä kaasukehään ja noin 126 kilometrin korkeudessa alkoi kaasukehäjarrutus hidastamaan ja kuumentamaan alusta. Laskuvarjo avautui noin 12 kilometrin korkeudessa. Lämpökilpi irtosi noin 10 kilometrin korkeudessa. Noin viidessä kilometrissä laskuteline avautui ja tutka alkoi mitata tarkkaa korkeutta.


title: InSight

text: Noin 1100 metrin korkeudessa laskeutuja irtosi laskuvarjosta ja putosi hetken ajan vapaasti. Nopeutta oli noin 215 kilometriä tunnissa. Pian 12 pientä rakettimoottoria syttyi ja alkoi ohjattu laskeutumisvaihe. Laskeutuja hidasti nopeuttaan tutkan ohjaamana samalla tarkkaillen laskeutumispaikkaansa ja vältellen siinä olevia mahdollisia vaarallisia kiviä. Lennon loppuvaiheessa alus kääntyi siten, että sen tuleva työskentelyalue osoittaa etelään ja aurinkopaneelit levittäytyvät itä-länsi-suuntaan. Viimeinen 50 metrin matka kesti noin puoli minuuttia. InSight laskeutui onnistuneesti pintaan 8,6 km/h nopeudella.


title: InSight

text: InSightin tutkimuslaitteet ja kohteet ovat senlaiset, että ne eivät vaadi niinkään tietty aluetta tutkittavakseen. Laskeutumispaikan valintaan vaikutti merkittävästi muut tekniset näkökohdat. Alus toimii aurinkokennoilla, joten päiväntasaajan läheisyys on tähdellistä. Alus ei voi liikkua, joten kohteen tulisi olla mahdollisimman tasaista. Lisäksi matalalla sijaitseva kohde mahdollistaa enemmän ilmajarrutusta. Laskeutumisellipsi oli kooltaan 130 x 30 kilometriä ja alus osui hyvin keskelle sitä.


title: InSight

text: InSightin laskeutumispaikka sijaitsee hiukan päiväntasaajan pohjoispuolella: 4.5° pohjoista leveyttä ja 135,9° itäistä pituutta Elysium Planitia -tasangon länsiosissa. Alue kuuluu Marsin laajaan pohjoiseen alankoalueeseen. Alus pyrittiin saamaan mahdollisimman tasaiselle, kivettömälle ja hienojakoisesta materiaalista koostuvalle alueelle ja siinä nähtävästi onnistuttiinkin. Alus on vain noin 2 astetta vinossa. SEIS tulee saada alle 15 asteen kaltevuuteen. Lisäksi HP3:n porautumisen mahdollistamiseksi maaperä ei saa olla liian kovaa ja kivistä. Saatujen kuvien mukaan näin näyttäisi olevankin.


title: InSight

text: Curiosity-kulkija on alueesta katsoen noin saman astemäärän päiväntasaajan eteläpuolella ja liki samoilla pituusasteilla. Maasto on siellä kuitenkin hyvin erilaista; ylängön ja alangon välistä rosoikkoa.


title: InSight

text: Luotaimessa on kolme pääinstrumenttia. Näistä kaksi, SEIS ja HP3 nostetaan luotaimen käsivarrella Marsin pinnalle.


title: InSight

text: SEIS (Seismic Experiment for Interior Structure) on seismometri, jolla mitataan Marsin sisäistä aktiivisuutta. Tällä pyritään kartoittamaan Marsin kuoren, vaipan ja ytimen rakennetta. Laitteen toimitti Institute of Earth Physics of Paris.


title: InSight

text: Laite havainnoi järistysaaltoja, joita oletettavasti synnyttää maanjäristykset, impaktit ja kaasukehän ilmiöt kuten tuulet ja pölymyrskyt. Varsinaisen heiluriseismometrin toimintaa tukee joukko tuuli-, paine-, lämpötila- ja magneettikenttäsensoreita.


title: InSight

text: Aiemmat ja samalla ensimmäiset seismometri olivat 1970-luvun puolivälissä laskeutuneissa Viking-luotaimissa. Niissä seismometrit olivat kiinteästi laskeutujien rungossa kiinni, mikä johti siihen että ne mittasivat lopulta enemmän Marsin pinnan läheisyydessä puhaltavia tuulia kuin maaperän järistyksiä. InSightin seismometri nostetaan käsivarrella suoraan kiinni maaperään ja sitten sen päälle nostetaan vielä erillinen tuulisuoja.


title: InSight

text: HP3 (Heat Flow and Physical Properties Package) on lämpötilamittalaite, jolla mitataan kuinka paljon lämpöä nousee Marsin sisältä kohti pintaa. Laitteen toimitti Saksan ilmailu- ja avaruuskeskus.


title: InSight

text: Laitteen neulamaisen luotaimen on tarkoitus porautua vasaramekanismin avulla maksimissaan 5 metrin syvyyteen. Neulan liekaan 10 sentin välein kiinnitetyillä lämpötila-antureilla voidaan mitata maakerroksen lämpötilaprofiilia. Neulaosa voi antaa lämpöpulsseja, joiden avulla voidaan mitata maakehän lämmönsiirtokykyä.


title: InSight

text: RISE (Rotation and Interior Structure Experiment) on radioinstrumentti, jolla mitataan Marsin vaapuntaa kiertoradalla. Tällä pyritään selvittämään Marsin ytimen kokoa ja koostumusta. Laitteen toimitti Nasan Jet Propulsion Laboratory.


title: Väinö Kivi

text: Väinö Kivi (13. marraskuuta 1876 Huittinen – 24. lokakuuta 1954 Helsinki) oli suomalainen juristi ja kansanedustaja.


title: Väinö Kivi

text: Kiven vanhemmat olivat rusthollari Oskar Kivi ja Amanda Ulriika Kankaanpää. Hän pääsi ylioppilaaksi 1896 Porin lyseosta ja suoritti Helsingin yliopistossa ylemmän oikeustutkinnon ja ylemmän hallintotutkinnon 1899 sekä valmistui lakitieteen kandidaatiksi 1909. Kivi sai varatuomarin arvon 1902.


title: Väinö Kivi

text: Kivi oli Turun hovioikeudessa kanslistina 1904–1906 ja notaarina 1906–1912. Hän oli Suomen senaatin oikeusasiaintoimituskunnan esittelijäsihteerinä 1912–1915 sekä prokuraattorinapulaisena ja vt. prokuraattorina 1915–1917. Hän sai valtioneuvoksen arvonimen vuonna 1916.


title: Väinö Kivi

text: Kivi toimi sitten liikemiehenä 1917–1954 ja hän oli myös maanviljelijänä Huittisissa 1898–1936. Kivi omisti isänsä jälkeen Kivirannan kartanon Huittisissa 1901–1954.


title: Väinö Kivi

text: Kivi oli kokoomuksen kansanedustajana 1929–1930 edustaen Uudenmaan läänin vaalipiiriä. Hän oli presidentin valitsijamiehenä vuoden 1931 presidentinvaaleissa. Kivi oli Huittisten kunnanvaltuuston puheenjohtajana ja 1929 Helsingin kaupunginvaltuutettuna. Kivi oli Keskinäisen vakuutusyhtiö Tarmon johtokunnan ja hallintoneuvoston puheenjohtajana, Kajaani Oy:n johtokunnan puheenjohtajana ja Oulu Oy:n hallintoneuvoston puheenjohtajana.


title: Väinö Kivi

text: Kivi oli naimisissa vuodesta 1901 Laina Maria Lindstedtin kanssa.


title: Li Lingwei (keihäänheittäjä)

text: Li Lingwei (, s. 26. tammikuuta 1989 Binzhou, Shandong) on kiinalainen keihäänheittäjä. Li saavutti MM-hopeaa Lontoossa 9. elokuuta 2017 henkilökohtaisella ennätyksellään 66,25 metriä. Hän on voittanut Aasian-mestaruuden vuosina 2013 ja 2017.


title: Li Lingwei (keihäänheittäjä)

text: Li sijoittui kahdeksanneksi alle 20-vuotiaiden maailmanmestaruuskilpailuissa 2006 tuloksella 54,26. Kaksi vuotta myöhemmin pidetyissä alle 20-vuotiaiden MM-kilpailuissa hän saavutti hopeaa 59,25 metrin heitolla. Hän voitti samana vuonna alle 20-vuotiaiden Aasian-mestaruuden. Li oli hopealla myös Kantonissa järjestetyissä Aasian-mestaruuskilpailuissa 2009 tuloksella 55,13. Aasian kisoissa 2010 hän puolestaan saavutti pronssia. Tuolloin hänen paras heittonsa kantoi 57,51 metriä.


title: Li Lingwei (keihäänheittäjä)

text: Vuonna 2012 Li osallistui Lontoon olympialaisiin. Siellä hän heitti karsinnassa parhaalla heitollaan 56,50 metriä eikä selviytynyt loppukilpailuun. Seuraavan vuoden Aasian-mestaruuskilpailuissa Punessa Li voitti kultaa tuloksella 60,65. Yleisurheilun MM-kilpailuissa 2013 hän selviytyi karsinnasta finaaliin 61,51 metrin heitolla. Loppukilpailussa Li sijoittui kahdeksanneksi tuloksella 61,30. Vuoden 2014 Aasian kisoissa hän ylsi hopealle tuloksella 61,43. Pekingin MM-kilpailuissa 2015 hän oli viides tuloksella 64,10.


title: Li Lingwei (keihäänheittäjä)

text: Li karsiutui Rio de Janeiron olympialaisten 2016 loppukilpailusta. Hän voitti Aasian-mestaruuden Bhubaneswarissa 2017 tuloksella 63,06. Saman vuoden Lontoon MM-kilpailuissa hän saavutti hopeaa kolmannella kierroksella heittämällään ennätyksellään 66,25.


title: Li Lingwei

text: Li Lingwei on seuraavien henkilöiden nimi:


title: Born to Run (kappale)

text: Born to Run on amerikkalaisen laulaja-lauluntekijä Bruce Springsteenin kappale hänen samannimiseltä" Born to Run" -albumiltaan. Kappaleen on tehnyt Bruce Springsteen ja sen ovat tuottaneet Springsteen ja Mike Appel. Kappale on muun muassa päässyt sijalle 21 "Rolling Stones" -lehden 500 Greatest Songs of All Time -listalla.


title: Born to Run (kappale)

text: Kappale on tehty New Jerseyssä vuonna 1974 ja se oli Bruce Springsteenin viimeinen yritys tulla menestyksekkääksi. Edellisenä vuonna Springsteen oli julkaissut kaksi albumia, jotka saivat kriittistä suosiota mutta vähän kaupallista menestystä.


title: Born to Run (kappale)

text: Kappale on kirjoitettu ensimmäisessä persoonassa ja se on rakkauskirje tytölle nimeltä Wendy. Springsteen kertoo vuoden 1996 kirjassaan "Songs", että kappaleen alku oltiin tehty kitaralla alkuriffin ympärille ja kappaleen tekeminen viimeisteltiin pianolla, soitimella jolla suurin osa albumista sävellettiin.


title: Born to Run (kappale)

text: Kappaleen levyttämisessä Springsteen sai hänen tunnetun maineensa perfektionistina, käyttäen yhtätoista kitararaitaa, jotta saisi kappaleen kuulostamaan juuri oikealta. Kappale levytettiin 914 Sound Studiosilla, New Yorkin Blauveltissa.


title: Born to Run (kappale)

text: Julkaistaessa elokuussa 1975, kappaleesta ja albumista tuli vertaansa vailla oleva menestys Springsteenille lennättäen hänet kuuluisuuteen.


title: Born to Run (kappale)

text: "Born to Run" oli Springsteenin ensimmäinen maailmanlaajuinen singlejulkaisu, siitä huolimatta se saavutti vain pientä ensimenestystä Yhdysvaltojen ulkopuolella.


title: Born to Run (kappale)

text: Yhdysvalloissa single sai laajaa soittoaikaa progressiivisen- ja aikuisrockin radioasemilla ja se oli top 40 hitti, yltäen sijalle 23 "Billboard" Hot 100 -listalla.


title: Teen Top

text: Teen Top (kor.틴탑) on eteläkorealainen poikabändi, johon kuuluu viisi jäsentä. Bändi debytoi TOP Median alaisuudessa 10. Heinäkuuta 2010 kappaleellaan "Clap" julkaisten samalla debyyttialbuminsa "Come into the World," jonka jälkeen he ovat julkaisseet yksitoista muuta albumia Koreassa. Alkuvaiheessa, ennen virallista fan club nimeä, bändi kutsui fanejaan "Andromeda" nimellä, mutta myöhemmin fanien virallinen nimi vaihtui "Angel"iksi ja virallinen faniryhmän väri on laventeli.


title: Teen Top

text: Ricky ja Niel olivat kummatkin lapsinäyttelijöitä. Niel debytoi musikaalissa "Please", missä hän esitti nuorempaa versiota Joo Wonin roolista. Ricky debytoi Seo Taijin musiikkivideolla "Human Dream" ja myöhemmin esitti nuorempaa versiota Song Seung-heonin hahmosta "Love Song"issa. Neljä Teen Topin jäsentä (Changjo, Niel, C.A.P ja L.Joe) osallistuivat avoimeen Lotte World koe-esiintymiseen, josta heidät valittiin TOP Median alaisuuteen harjoittelemaan. Chunji ja Ricky valittiin bändiin yksityisten koe-esiintymisten kautta. L.Joe osallistui kahdesti koe-esiintymiseen, ennen kuin hänet valittiin harjoittelemaan muiden mukaan TOP Median alaisuuteen.


title: Hungry Heart (kappale)

text: Hungry Heart on amerikkalaisen laulaja-lauluntekijä Bruce Springsteenin tekemä ja esittämä kappale hänen viidenneltä studioalbumilta, "The River". Kappale julkaistiin albumin ensimmäisenä singlenä vuonna 1980 ja siitä tuli Springsteenin ensimmäinen iso hitti "Billboard" Hot 100 -listalla.


title: Hungry Heart (kappale)

text: Kun Springsteen tapasi Joey Ramonen New Jerseyn Asbury Parkissa, Ramone pyysi Springsteeniä tekemään kappaleen The Ramonesille. Springsteen sävelsi kappaleen "Hungry Heart" sinä iltana, mutta päätti pitää sen itsellään tuottajansa ja managerinsa, Jon Landaun neuvosta. Aiemmin, tarttuvat Springsteenin kappaleet, kuten "Blinded by the Light", "Because the Night" ja "Fire" oltiin annettu muualle ja niistä oli tullut hittejä toisille, eikä Landau halunnut trendin jatkuvan.


title: Hungry Heart (kappale)

text: "Hungry Heart" ylsi sijalle 5 "Billboard" Hot 100 listalla ja oli hänen suurin hittinsä, kunnes "Dancing in the Dark" ylsi sijalle 2 vuonna 1984.


title: Hungry Heart (kappale)

text: "Hungry Heart" on ollut monien elokuvien soundtrackissa vuosien varrella, kuten elokuvissa "Kvish L'Lo Motzah" (israelilainen elokuva), "Risky Business", "Peter's Friends", "The Wedding Singer", "The Perfect Storm", "Warm Bodies".


title: Hungry Heart (kappale)

text: Single ei ollut hitti Isossa-Britanniassa. Kun se julkaistiin ensimmäisen kerran, se ylsi vain sijalle 44 UK Singles Chartsilla. Se pärjäsi paremmin, kun se julkaistiin uudelleen yhdessä hänen "Greatest Hits" -albuminsa kanssa. Tällä kertaa se ylsi sijalle 28.


title: Hungry Heart (kappale)

text: Kappaleen ovat levyttäneet myös: Rod Stewart, Jesse Malin, Minnie Driver, Mike Love, Aidan Moffat, Paul Young, Smokie, Lucy Wainwright Roche, Paul Baribeau, Ginger Alford, Sexton Blake, The School, The Chuck Norris Experiment ja Juanes.


title: FC Barcelona C

text: FC Barcelona C oli FC Barcelonan C-joukkue vuoteen 2007 asti, jolloin se lopetettiin. Nykyään Barcelonalla ei ole C-joukkuetta vaan Barcelona B:tä alempi joukkue on seuran U-19 ryhmä, FC Barcelona Juvenil A.FC Barcelona C lakkautettiin kauden 2006-2007 jälkeen.


title: FC Barcelona C

text:
Sergio García on Barça C:n kaikkien aikojen eniten maaleja tehnyt pelaaja. Hän teki 22 ottelussa 11 maalia.
Pedro Rodríguez pelasi C:ssä 70 ottelua ja teki 10 maalia. Hän on C:n toiseksi eniten maaleja tehnyt pelaaja.
Lionel Messi pelasi Barcelona C:ssä vain vähän aikaa sillä hän pääsi jo nuorena edustukseen. Messi pelasi C:n paidassa 10 ottelua ja teki huimat 5 maalia.
Víctor Valdés on Barça C:n menestynein maalivahti. Hän pelasi C:ssä vain yhdellä kaudella pelaten 16 ottelua.
Javi Moreno pelasi C:ssä 19 ottelua ja teki niissä 9 maalia.


title: Ulrik

text: Ulrik on miehen etunimi. Tässä muodossa nimi esiintyy pääasiassa Skandinavian maissa; nimen saksalainen muoto on Ulrich. Nimen muinaisgermaaninen alkumuoto on ollut "Odalric", ja se on yhdistetty perintöä tarkoittavasta sanasta "odal" ja valtaa tarkoittavasta sanasta "ric". Nimen naispuolisia vastineita ovat Ulrika ja Ulrike.


title: Ulrik

text: Suomessa nimi Ulrik on Väestörekisterikeskuksen tietojen mukaan annettu vuoden 2009 loppuun mennessä 208 henkilölle. Ulrikin nimipäivä on suomenruotsalaisen kalenterin mukaan 4. heinäkuuta.Ulrich on myös seuraavien henkilöiden sukunimi:


title: Kloogan keskitysleiri

text: Kloogan keskitysleiri oli Viron Kloogassa natsimiehityksen aikana toiminut työleiri, joka päättyi noin 2 000 juutalaisen murhaan 19. syyskuuta 1944.


title: Kloogan keskitysleiri

text: Kloogan keskitysleiri perustettiin jo vuonna 1942, mutta se otettiin laajempaan käyttöön keskitysleirinä vasta elo–syyskuussa 1943. Leiri oli Tallinnan–Paldiski -rautatien eteläpuolella. Se oli noin 1,279 neliömetriä ja sen ympärillä oli noin 2,5 metriä korkea piikkilanka-aita. Vuonna 1943 sinne siirrettiin Kaunasin ja Vilnan ghetoista Liettuasta sekä Salaspilsin ghetosta, Latviasta, tuotuja juutalaisia. Lisäksi tuotiin pieni määrä Virosta, Venäjältä ja Romaniasta. Vankeja oli leirillä noin 2 000–3 000. Leiri perustettiin Vaivaran keskitysleirin alaisuuteen. He työskentelivät Kloogan seudun teollisuuslaitoksissa, muun muassa puusepänverstailla ja betonitehtailla.


title: Kloogan keskitysleiri

text: Kun sinne 29. syyskuuta 1943 tuotiin ensimmäiset 750 juutalaista oli siellä jo ennestään 650 juutalaista; 600 naista ja 50 miestä. Siellä oli sitä ennen ollut noin sata neuvostoliittolaista sotavankia.


title: Kloogan keskitysleiri

text: Neuvostoliiton joukkojen hyökätessä Viron alueelle elokuussa 1944 osa vangeista siirrettiin Puolaan. Syyskuun 17. päivänä 1944 leiri määrättiin tyhjennettäväksi. Syyskuun 19. päivänä ammuttiin jäljelle jääneet noin 2000 leiriläistä ammuttiin ja osa poltettiin ennen leirin johdon pakenemista Saksaan. 80 vankia pelastui piilottelemalla lähialueella.


title: Kloogan keskitysleiri

text: Keskitysleirialueella, Klooga-Aedlinnan rautatieseisakkeen pohjoispuolella, on useita keskitysleirin muistomerkkejä. Neuvosto-Viron aikana, vuonna 1951, pystytettiin hautakivi leiriltä löydettyjen vainajien hautapaikalle. Vuonna 1994 Viron ja Israelin valtioiden edustajat paljastivat muistomerkin juutalaisuhrien muistoksi.


title: Baraka (elokuva)

text: Baraka on yhdysvaltalainen poeettinen dokumenttielokuva vuodelta 1992. Sen ovat käsikirjoittaneet Constantine ja Geneviève Nicholas ja ohjannut ja kuvannut Ron Fricke. Ei-narratiivinen, näyttäviin kuviin ja musiikkiin perustuva elokuva muistuttaa tyyliltään Godfrey Reggion elokuvaa "Koyaanisqatsi" (1982), jonka teossa Fricke oli kymmenen vuotta aiemmin mukana pääkuvaajana, käsikirjoittajana ja leikkaajana.


title: Baraka (elokuva)

text: Yksi molempien elokuvien suosima tekniikka on tapahtumien nopeuttaminen ajastetulla kuvauksella. "Baraka" oli myös ensimmäinen elokuva 20 vuoteen, jonka kuvauksessa hyödynnettiin 70 millimetrin filmiä käyttävää Todd-AO-tekniikkaa. Se oli myös ensimmäinen filmille kuvattu elokuva, joka digitalisoitiin ja restauroitiin Blu-ray-julkaisua varten erikoisteräväpiirtotekniikalla (Full Ultra HD, FUHD).


title: Baraka (elokuva)

text: "Baraka" koostuu eri puolilla maailmaa kuvatuista otoksista erilaisista uskonnollisista rituaaleista ja seremonioista, luonnosta ja luonnonvarojen liikakäytöstä, kaupungistumisesta, työnteosta ja muusta inhimillisestä toiminnasta. Elokuvakriitikko Roger Ebert kuvaa "Barakaa" toisaalta 96-minuuttiseksi matkakertomukseksi, toisaalta koko Maa-planeettaa pohtivaksi meditaatioksi.


title: Baraka (elokuva)

text: Elokuvan viisihenkinen kuvausryhmä vieraili 13 kuukauden aikana 152 kuvauskohteessa 24 maassa: Argentiinassa, Australiassa, Brasiliassa, Kambodžassa, Kiinassa, Ecuadorissa, Egyptissä, Ranskassa, Hongkongissa, Intiassa, Indonesiassa, Iranissa, Israelissa, Italiassa, Japanissa, Keniassa, Kuwaitissa, Nepalissa, Puolassa, Saudi-Arabiassa, Tansaniassa, Thaimaassa, Turkissa ja Yhdysvalloissa.


title: Baraka (elokuva)

text: Elokuva voitti Fipresci-palkinnon Montrealin maailmanelokuvafestivaaleilla 1992.


title: Peña

text: Peña on muun muassa seuraavien henkilöiden sukunimi:


title: Fabiana Luperini

text: Fabiana Luperini (s. 14. tammikuuta 1974 Pontedera, Toscana) on italialainen maantiepyöräilijä, joka kilpaili ammattilaisena vuosina 1997–2014.


title: Fabiana Luperini

text: Luperini voitti Giro d'Italia Femminile -kilpailun viisi kertaa: 1995, 1996, 1997, 1998 ja 2008. "Naisten Ranskan ympäriajoksi" kutsutun Grande Boucle -kilpailun hän voitti 1995, 1996 ja 1997. La Flèche Wallonne -kilpailun hän voitti kolme kertaa ja maantieajon Italian-mestaruuden neljästi.


title: Fabiana Luperini

text: Lähteet: Cycling Archives


title: Valentin Gummerus

text: Valentin Gummerus (29. huhtikuuta 1852 Kannus – 2. lokakuuta 1919 Helsinki) oli suomalainen senaattori, valtiopäivämies ja kihlakunnantuomari.


title: Valentin Gummerus

text: Gummeruksen vanhemmat olivat Säämingin kirkkoherra, rovasti Alexander Jakob Gummerus (1807–1891) ja Emilia Nordling. Hän pääsi ylioppilaaksi 1869 Helsingin normaalikoulusta ja suoritti Helsingin yliopistossa tuomarintutkinnon 1875 sekä valmistui filosofian kandidaatiksi 1883 ja molempien oikeuksien kandidaatiksi 1886. Gummerus sai varatuomarin arvon 1878.


title: Valentin Gummerus

text: Gummerus oli oikeusneuvosmiehenä Käkisalmessa 1882–1886, vankeinhoitohallituksen sihteerinä 1886, Suomen senaatin oikeusosaston kanslistina 1887–1891, Hauhon tuomiokunnan tuomarina 1891–1893, lainvalmistelukunnan nuorempana jäsenenä 1893–1899, Tyrvään tuomiokunnan tuomarina 1901 ja senaatin oikeusosastolla senaattorina 1901–1902.


title: Valentin Gummerus

text: Gummerus oli mukana säätyvaltiopäivillä porvarissäädyn edustajana 1888 ja 1891.


title: Valentin Gummerus

text: Valentin Gummerus oli naimisissa 1876–1908 Alma Adèle Lönnrothin (k. 1908) kanssa. Lehtori ja kirjankustantaja Karl Jacob Gummerus oli Valentin Gummeruksen vanhempi veli, rovasti ja valtiopäivämies Julius Immanuel Gummerus nuorempi veli.


title: George Corral

text: George Ulises Corral Ang (18. heinäkuuta 1990, Ecatepec) on meksikolainen jalkapalloilija. Corral edustaa Santiago de Querétaro kaupungista tulevaa Querétaro FC:tä. Hän on pelipaikaltaan puolustaja.


title: George Corral

text: Corral aloitti ammattilaisuransa vuonna 2007 Socio Águilassa, joka on Club Américan reservijoukkue. Hän pelasi Socio Águilassa 20 ottelua tehden niissä yhden maalin. 8. helmikuuta 2009 hän pelasi ensimmäisen ottelunsa Club Américan riveissä. Club Américassa Corral pelasi 12 ottelua. Kaudelle 2012-13 hän siirtyi lainalle Chiapas FC:hen, jossa pelasi 49 ottelua. Palattuaan lainalta Chiapasista, hänet myytiin heinäkuussa 2013 Querétaro FC:hen, jossa on pelannut 69 ottelua.


title: George Corral

text: Corral pelasi ensimmäisen ottelunsa Meksikon maajoukkueessa 15. huhtikuuta 2015 ystävyysottelussa Yhdysvaltoja vastaan. Hän oli mukana Meksikon maajoukkueessa myös vuoden 2015 Copa Américassa, mutta ei pelannut turnauksessa yhtään ottelua. Hän on pelannut kolme maaottelua tekemättä niissä yhtään maalia.


title: Annu Rani

text: Annu Rani (s. 29. elokuuta 1992 Meerut) on intialainen keihäänheittäjä. Ranin henkilökohtainen ennätys on Patialassa 4. kesäkuuta 2017 heitetty 61,86 metriä. Se on myös Intian ennätys naisten keihäänheitossa.


title: Annu Rani

text: Punessa käydyissä yleisurheilun Aasian-mestaruuskilpailuissa 2013 Rani oli seitsemäs tuloksella 52,29. Kansainyhteisön kisoissa 2014 hän sijoittui kahdeksanneksi heitettyään parhaalla heitollaan 56,37 metriä. Samana vuonna Incheonissa järjestetyissä Aasian kisoissa Rani saavutti pronssia maansa silloisella ennätystuloksella 59,53. Wuhanissa pidetyissä Aasian-mestaruuskilpailuissa 2015 hän oli viides 51,26 metrin heitolla.